Apocalipsis 2 CCO - Júuˆ e catɨ́ɨngˉ dseaˋ quiáˈˉ - Bible Gateway\nApocalipsis 2 Chinanteco de Comaltepec (CCO)\nJúuˆ e catɨ́ɨngˉ dseaˋ quiáˈˉ Dseaˋ Jmáangˉ i̱ neáangˊ fɨˊ Éfeso\n2 ’Jo̱ fɨ́ɨˉguɨ́ɨ ˈnʉˋ, Juan, e nijméeˈ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáˈˉ dseaˋ quiéˉe i̱ neáangˊ fɨˊ fɨɨˋ Éfeso, jo̱ lalab jméeˈ˜: “Lalab jíngˈˉ i̱ dseaˋ i̱ teáangˈ˜ lajɨˋ guiángˉ nʉ́ʉˊ fɨˊ jaguórˋ dséeˊ jo̱guɨ i̱ ngɨˊ fɨˊ jee˜ lajɨˋ guiéˉ candeléer˜ e jɨˈˋ e lɨ́ɨˊ có̱o̱ˈ˜ layaang˜ cunéeˇ do: 2 Jo̱ lalab fɨ́ɨˉɨ ˈnʉˋ e guiʉ́ˉ ñiiˉ lajaléˈˋ e jmooˈˋ lafaˈ jaléˈˋ e la; e eáamˊ cuøˈˊ bíˋ uøˈˊ e jmooˈˋ ta˜ jo̱guɨ e eáamˊ iʉ˜ níˈˆ có̱o̱ˈ˜ jaléˈˋ e jo̱ cajo̱, jo̱guɨ ñiˋbaa cajo̱ e jaˋ cuøˈˊ fɨˊ e nijméˉ dseaˋ jaléˈˋ e jaˋ dseengˋ lɨ́ˈˆ eeˋ jáˉ dsíirˊ. Jo̱guɨ ñiˋbaa guiʉ́ˉ e nɨcajǿøˈˉ su jáˈˉ laco̱ˈ féˈˋ jaléngˈˋ i̱ dseaˋ i̱ jíngˈˉ e lɨ́ɨiñˊ dseaˋ apóoˆ i̱ niˈˊ júuˆ quiéˉe, jo̱ dsʉˈ o̱ˈ jáˈˉ e lɨ́ɨiñˊ lajo̱, jo̱ ˈnʉˋ nɨcalɨlíˈˆbaˈ e jaléngˈˋ i̱ dseaˋ íˋ jmangˈˆ i̱ adseaamˋ. 3 Jo̱guɨ eáamˊ nɨcajmeeˈˉ féngˈˊ aˈˊ jo̱guɨ nɨcateáˈˉ lɨ́ˈˉbɨˈ có̱o̱ˈ˜ jaléˈˋ iihuɨ́ɨˊ e nɨcaˈíinˈ˜ uíiˈ˜ jnea˜, jo̱ dseángˈˉ jaˋ mɨˊ calɨtúngˉ oˈˊ e sinˈˊ teáˋ fɨˊ guiʉ́ˉ có̱o̱ˈ˜ jnea˜. 4 Jo̱ dsʉˈ seabˋ co̱o̱ˋ júuˆ e nɨˈléeˊ quíiˈˉ lana, jo̱ e lab e jo̱: joˋ guiéeˊ e ˈneáanˈˋ jnea˜ o̱ˈguɨ dseaˋ rúnˈˋ laco̱ˈguɨ lamɨ˜ uiing˜ do ie˜ lamɨ˜ canaanˈˋ e cuíinˈˋ jnea˜. 5 Jo̱baˈ fɨ́ɨˉɨ ˈnʉˋ e niˈɨ́ɨˆdu oˈˊ jie˜ lɨ˜ nɨcaˈleeˈ˜ quíiˈˉ lana, jo̱ quɨ́ɨˈ˜ jíingˈ˜tu̱ uøˈˊ caléˈˋ catú̱ˉ fɨˊ quiniˇ Fidiéeˇ, jo̱guɨ jmeeˉtu̱ˈ lajaléˈˋ lɨ́ˈˆ laco̱ˈguɨ lamɨ˜ quɨ́ˈˉ tɨ́ɨnˈˋ e jmooˈˋ latɨˊ mɨ˜ uiing˜ do. Jo̱ song jaˋ nijméeˈˆ lajo̱, jo̱baˈ lajmɨnábˉ nigáaˊa fɨˊ na jo̱ nijé̱ˈˆbaa é̱e̱ˆ quiáˈˉ e candeléer˜ do quíiˈˉ, jo̱ dsʉˈ jaˋ nilíˋ lajo̱ song niquɨ́ˈˉ jíngˈˋtu̱ uøˈˊ fɨˊ quiniˇ Fidiéeˇ. 6 Jo̱ dsʉˈ e labaˈ guiʉ́ˉ e jmɨcó̱o̱ˈ˜ quíiˈˉ, e ˈníbˈˋ manˈˊ jaléˈˋ e jmóoˋ i̱ dseaˋ nicolaíta lɨ́ˈˆ laco̱ˈguɨ jnea˜ ˈníbˈˋ máanˊnre cajo̱. 7 Jo̱baˈ fáˈˋa: I̱i̱ˋ jaléngˈˋ dseaˋ dsi˜ logua˜, güɨnúˆbre lají̱i̱ˈ˜ júuˆ e jíngˈˉ Jmɨguíˋ quiáˈˉ Fidiéeˇ e catɨ́ɨngˉ lajɨˋ guiéˉ ˈléˈˋ dseaˋ quiéˉe: Jaléngˈˋ i̱ dseaˋ i̱ nitéˈˋ líˈˋ có̱o̱ˈ˜ jaléˈˋ iihuɨ́ɨˊ jo̱guɨ jaˋ nitiúuiñˉ jnea˜, jo̱baˈ nicuǿøˆbaare e nidǿˈrˉ lají̱i̱ˈ˜ e seaˋ quiáˈˉ e ˈmaˋ e cuøˊ e seengˋ dseaˋ lata˜ e siˈˊ fɨˊ ñifɨ́ˉ quiáˈˉ Fidiéeˇ.”\nJúuˆ e catɨ́ɨngˉ dseaˋ quiáˈˉ Dseaˋ Jmáangˉ i̱ neáangˊ fɨˊ Esmirna\n8 ’Jo̱ fɨ́ɨˉguɨ́ɨ ˈnʉˋ, Juan, e nijméeˈ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáˈˉ dseaˋ quiéˉe i̱ neáangˊ fɨˊ fɨɨˋ Esmirna, jo̱ lalab jméeˈ˜: “Lalab féˈˋ i̱ dseaˋ laˈuii˜ do jo̱guɨ i̱ dseaˋ tɨˊ lɨ˜ dséngˉguɨ do, i̱ dseaˋ i̱ cajúngˉ do jo̱guɨ i̱ cají̱ˈˊtu̱ mɨ˜ catɨ́ˋ ˈnɨˊ jmɨɨ˜ lajo̱: 9 Jo̱ lalab fɨ́ɨˉɨ ˈnʉˋ e guiʉ́bˉ ñiiˉ lají̱i̱ˈ˜ iihuɨ́ɨˊ e íinˈ˜ jo̱guɨ jial tiñíinˈˉ cajo̱, nañiˊ faˈ eáamˊbre jmɨcó̱o̱ˈ˜ Fidiéeˇ ˈnʉˋ có̱o̱ˈ˜ jaléˈˋ e lɨ́ɨˊ quíiˈˉ. Jo̱guɨ ñiˋbɨ́ɨ guiʉ́ˉ cajo̱ jial féˈˋ dseaˋ gaˋ uii˜ quíiˈˉ, faˈ jaléngˈˋ i̱ dseaˋ i̱ jíngˈˉ e lɨ́ɨiñˊ dseaˋ Israel, jo̱ dsʉˈ o̱ˈ jáˈˉ e lɨ́ɨngˊ i̱ dseaˋ íˋ lajo̱, co̱ˈ i̱ dseaˋ íˋ lɨco̱ˈ lɨ́ɨiñˊ dseaˋ i̱ jmiféngˈˊ fii˜ i̱ ˈlɨmˈˆ. 10 Jo̱ fɨ́ɨˉɨ ˈnʉˋ e jaˋ fǿønˈ˜ lají̱i̱ˈ˜ iihuɨ́ɨˊ e tɨˊ lɨ˜ niˈíinˈ˜; co̱ˈ fii˜ i̱ ˈlɨngˈˆ nijmérˉ e i̱ lɨɨng˜ ˈnʉ́ˈˋ nigüɨtáangˈ˜naˈ fɨˊ dsíiˊ ˈnʉñíˆ e laco̱ˈ nijmérˉ quijí̱ˉ jial nitʉ́ˆnaˈ e teáangˉnaˈ teáˋ fɨˊ guiʉ́ˉ có̱o̱ˈ˜ jnea˜; jo̱ e iihuɨ́ɨˊ jo̱ niˈíingˈ˜naˈ lajeeˇ guíˉ jmɨɨ˜. Jo̱ dsʉˈ fɨ́ɨˉɨ ˈnʉˋ dseángˈˉ jie˜ mɨˊ lɨtúngˉ oˈˊ e sinˈˊ teáˋ fɨˊ guiʉ́ˉ có̱o̱ˈ˜ jnea˜, doñiˊ faˈ iing˜ dseaˋ jngaiñˈˊ ˈnʉˋ uii˜ e jo̱, jo̱baˈ jneab˜ nicuǿøˆø ˈnʉˋ lají̱i̱ˈ˜ e catɨ́ɨnˈˉ e nilɨseenˈˋ cøøngˋ có̱o̱ˈ˜ jnea˜ carˋ ngongɨ́ɨˋ jmɨɨ˜. 11 Jo̱ jaléngˈˋ ˈnʉ́ˈˋ, dseaˋ dsi˜ loguáˆnaˈ, nʉ́ʉˉnaˈ lají̱i̱ˈ˜ e júuˆ e jíngˈˉ Jmɨguíˋ quiáˈˉ Fidiéeˇ e catɨ́ɨngˉ lajɨˋ guiéˉ ˈléˈˋ dseaˋ quiéˉe: Jo̱ jaléngˈˋ dseaˋ i̱ jaˋ nilɨtúngˉ dsíiˊ e teáaiñˊ teáˋ fɨˊ guiʉ́ˉ có̱o̱ˈ˜ jnea˜, jo̱baˈ i̱ dseaˋ íˋ joˋ tó̱o̱ˋ jmɨɨ˜ faˈ e nitɨ́iñˉ fɨˊ lɨ˜ ˈlɨˈˆ mɨ˜ nitɨ́ˉ fɨˊ fɨɨˋ co̱o̱ˋ.”\nJúuˆ e catɨ́ɨngˉ dseaˋ quiáˈˉ Dseaˋ Jmáangˉ i̱ neáangˊ fɨˊ Pérgamo\n12 ’Jo̱ fɨ́ɨˉguɨ́ɨ ˈnʉˋ, Juan, e nijméeˈ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáˈˉ dseaˋ quiéˉe i̱ neáangˊ fɨˊ fɨɨˋ Pérgamo, jo̱ lalab jméeˈ˜: “Lalab féˈˋ i̱ dseaˋ i̱ quie̱ˊ e ñisʉ̱ˈˋ e ˈméˉ lajɨˋ tú̱ˉ taangˋ do: 13 Jo̱ lalab fɨ́ɨˉɨ ˈnʉˋ, e guiʉ́bˉ ñiiˉ lajalébˈˋ e jmooˈˋ, jo̱guɨ ñiˋbaa cajo̱ e seenˈˋ fɨˊ lɨ˜ quiʉˈˊ fii˜ i̱ ˈlɨngˈˆ ta˜, dsʉˈ jaˋ mɨˊ catiunˈˊ e dseángˈˉ jáˈˉ lɨ́ɨnˈˉ lají̱i̱ˈ˜ júuˆ quiéˉe. Jo̱guɨ jaˋ mɨˊ catiunˈˊ jnea˜ faˈ e jaˋ mɨˊ jmitíˈˆ lají̱i̱ˈ˜ ta˜ quiʉ́ˈˋʉ, o̱ˈguɨ mɨˊ catiunˈˊ jnea˜ ie˜ mɨ˜ cajngangˈˊ dseaˋ i̱ dseaˋ quiéˉe i̱ siiˋ Antipas i̱ cajmiti˜ júuˆ quiéˉe e fɨˊ fɨɨˋ e fɨˊ lɨ˜ quiʉˈˊ fii˜ i̱ ˈlɨngˈˆ i̱ siiˋ Satanás ta˜ do. 14 Dsʉˈ fɨ́ɨˉguɨ́ɨ ˈnʉˋ e seabˋ co̱o̱ˋ tú̱ˉ íingˈ˜ e ˈléeˊ quíiˈˉ, jo̱ e lab e jo̱: jaˋ mɨˊ cajniinˈ˜ quiáˈˉ co̱o̱ˋ tú̱ˉ mɨ́ɨngˈ˜ dseaˋ i̱ seengˋ fɨˊ na i̱ jaˋ mɨˊ catʉ́ˋ e jmɨtɨ́ɨiñˋ lají̱i̱ˈ˜ júuˆ ˈlɨˈˆ e caguiaˊ Balaam, co̱ˈ i̱ dseaˋ na caˈeˈrˊ jaangˋguɨ dseaˋ i̱ siiˋ Balac, jo̱ i̱ dseaˋ íˋguɨb i̱ cajmɨgǿøngˋ jaléngˈˋ dseaˋ Israel e laco̱ˈ éeiñˋ dseeˉ e gøˈrˊ ngu˜ jóˈˋ i̱ nɨcacuøiñˈˊ diée˜ i̱ o̱ˈ jáˈˉ jo̱guɨ e ˈléerˊ e güɨɨiñˋ có̱o̱ˈ˜ dseañʉˈˋ o̱si dseamɨ́ˋ i̱ o̱ˈ quiáˈrˉ. 15 Jo̱ lajo̱bɨ cajo̱ seemˋbɨ co̱o̱ˋ tú̱ˉ mɨ́ɨngˈ˜ dseaˋ laˈóˈˋ ˈnʉ́ˈˋ i̱ neáangˊ fɨˊ na i̱ jaˋ mɨˊ catʉ́ˋ jaléˈˋ e ˈlɨˈˆ e quɨ́ˈˉ tɨ́ɨngˋ e jmóoˋ jaléngˈˋ dseaˋ nicolaíta. 16 Jo̱baˈ fɨ́ɨˉɨ ˈnʉˋ lana e quɨ́ˈˉ jíingˈ˜ uøˈˊ fɨˊ quiniˇ Fidiéeˇ; jo̱ dsʉˈ song jaˋ nijmeˈˆ lajo̱, jo̱baˈ lajmɨnábˉ nigáaˊa fɨˊ lɨ˜ guiinˈ˜ e nitɨɨn˜n có̱o̱ˈ˜ jaléngˈˋ i̱ dseaˋ íˋ có̱o̱ˈ˜ e ñisʉ̱ˈˋ e iʉ˜ fɨˊ moˈóoˋo. 17 Jo̱ jaléngˈˋ ˈnʉ́ˈˋ, dseaˋ dsi˜ loguáˆnaˈ, nʉ́ʉˉnaˈ lají̱i̱ˈ˜ júuˆ e jíngˈˉ Jmɨguíˋ quiáˈˉ Fidiéeˇ e catɨ́ɨngˉ lajɨˋ guiéˉ ˈléˈˋ dseaˋ quiéˉe: Jo̱ i̱ dseaˋ i̱ jaˋ nilɨtúngˉ dsíiˊ e nʉ́ʉˈr˜ júuˆ quiéˉe, jo̱baˈ nicuǿøˆbaare co̱o̱ˋ e lafaˈ iñíˈˆ e catɨ́ɨiñˉ e sɨˈmaˇ fɨˊ ñifɨ́ˉ; jo̱guɨ nicuǿøˆbaare cajo̱ co̱o̱ˋ cu̱u̱˜ e teeˋ, jo̱ e fɨˊ ni˜ e cu̱u̱˜ do nijé̱ˉ co̱o̱ˋ júuˆ e ˈmɨ́ɨˉ laco̱ˈ siiˋ i̱ dseaˋ do, jo̱ dsʉˈ jí̱i̱ˈ˜ jaangˋ dseaˋ jiéngˈˋ jaˋ nilɨñiˊ e júuˆ jo̱, co̱ˈ jí̱i̱ˈ˜ i̱ dseaˋ i̱ niˈíngˈˋ do, jí̱i̱ˈ˜ íˋbingˈ i̱ nilɨñiˊ e júuˆ jo̱.”\nJúuˆ quiáˈˉ Fidiéeˇ e catɨ́ɨngˉ dseaˋ quiáˈˉ Dseaˋ Jmáangˉ i̱ neáangˊ fɨˊ Tiatira\n18 ’Jo̱ fɨ́ɨˉguɨ́ɨ ˈnʉˋ, Juan, e nijméeˈ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáˈˉ dseaˋ quiéˉe i̱ neáangˊ fɨˊ fɨɨˋ Tiatira, jo̱ lalab jméeˈ˜: “Lalab jíngˈˉ i̱ Jó̱o̱ˊ Fidiéeˇ camɨ́ɨngˈ˜ do i̱ quie̱ˊ jminiˇ e lɨ́ɨˊ lafaˈ sǿngˈˊ jɨˋ jo̱guɨ tɨɨrˉ jnéengˉ lafaˈ ñíˆ e jíingˋ jɨˈˋ jloˈˆ e siiˋ bronce: 19 Jo̱ lalab fɨ́ɨˉɨ ˈnʉˋ, e guiʉ́bˉ ñiiˉ lajalébˈˋ e jmooˈˋ, jo̱guɨ e eáamˊ ˈneáanˈˋ dseaˋ rúnˈˋ, jo̱guɨ e teábˋ sinˈˊ fɨˊ guiʉ́ˉ có̱o̱ˈ˜ jnea˜, jo̱guɨ eáamˊ laˈúungˋ nɨcajmeeˈˉ lají̱i̱ˈ˜ ta˜ e iin˜n, jo̱ jaˋ mɨˊ cajmɨtúngˉ oˈˊ lají̱i̱ˈ˜ e ta˜ jo̱, co̱ˈ dseángˈˉ nɨcateáˈˉbaˈ, jo̱ ñiˋbaa guiʉ́ˉ e eáangˊguɨ nɨcuøˈˊ bíˋ uøˈˊ lana e røøˋguɨ nɨjmooˈˋ ta˜ laco̱ˈguɨ lamɨ˜ jmooˈˋ lamɨ˜ uiing˜ do. 20 Lɨ́ˈˆ jí̱i̱ˈ˜ e labaˈ e ˈléeˊ quíiˈˉ e gaˋ: jaˋ mɨˊ cajníinˈ˜ quiáˈˉ i̱ dseamɨ́ˋ i̱ siiˋ Jezabel e sɨ́ˈˋ ˈñiaˈrˊ e lɨ́ɨiñˊ jaangˋ dseamɨ́ˋ i̱ féˈˋ cuaiñ˜ quiáˈˉ Fidiéeˇ, jo̱ dsʉˈ i̱ dseamɨ́ˋ íˋ lɨ́ˈˆ jmɨgǿøiñˋ jaléngˈˋ dseaˋ quiéˉe có̱o̱ˈ˜ jaléˈˋ e eˈrˊ do, co̱ˈ iiñ˜ e nisíngˈˋtu̱ jaléngˈˋ dseaˋ quiéˉe fɨˊ gabˋ e jméˉtu̱r ta˜ ˈléeˊ có̱o̱ˈ˜ jaléngˈˋ dseañʉˈˋ o̱si dseamɨ́ˋ i̱ o̱ˈ quiáˈrˉ, jo̱guɨ e jméˉtu̱r ta˜ gøˈˊ jaléˈˋ e nɨcuøˈrˊ diée˜ i̱ o̱ˈ jáˈˉ. 21 Jo̱ huǿøbˉ nɨcacuǿøˉøre fɨˊ faˈ e niquɨ́ˈˉ jíngˈˋ ˈñiaˈrˊ fɨˊ quiniiˉ e laco̱ˈ joˋ nijmérˉ e gaˋ lajo̱, jo̱ dsʉˈ jaˋ mɨˊ calɨˈiiñ˜ faˈ e nɨcajméerˋ lajo̱ e joˋ nibeángˈˊguɨ ˈñiaˈrˊ dseeˉ, co̱ˈ jaˋ iiñ˜ faˈ nɨcatʉ́rˋ jaléˈˋ e ˈlɨˈˆ e jmóorˋ do. 22 Jo̱ dsʉˈ lalab fáˈˋa uii˜ quiáˈˉ jaléngˈˋ i̱ dseaˋ i̱ jmóoˋ ta˜ ˈléeˊ có̱o̱ˈ˜ i̱ dseamɨ́ˋ íˋ, e song jaˋ niliúngˉ yaaiñ˜ e jmóorˋ jaléˈˋ e jo̱, jo̱baˈ nijmee˜e e nilɨdséeˈ˜bre lajaléiñˈˋ do, co̱ˈ eáamˊ nicá̱rˋ iihuɨ́ɨˊ, jo̱guɨ huɨ́ɨmˊ nidsijéeˊ quiáˈrˉ. Jo̱ jaléˈˋ e iihuɨ́ɨˊ nab nidsingɨ́ɨiñˉ song jaˋ niquɨ́ˈˉ jíngˈˋ yaaiñ˜ uii˜ quiáˈˉ jaléˈˋ e dseeˉ e nɨcaˈéerˋ do. 23 Jo̱guɨ nijngámˈˆbaa jaléngˈˋ jó̱o̱ˊ i̱ dseaˋ íˋ e laco̱ˈ jaléngˈˋ dseaˋ i̱ lɨ́ɨngˊ dseaˋ quiéˉe nilɨñirˊ e jneab˜ dseaˋ móoˋo jo̱guɨ cuíiˋi jial lɨ́ɨˊ dsíiˊ dseaˋ lajaangˋ lajaaiñˋ; jo̱ jneab˜ dseaˋ catɨ́ɨnˉn e nicuǿøˆø ˈnʉ́ˈˋ lají̱i̱ˈ˜ e catɨ́ɨngˉnaˈ lajaangˋ lajaangˋnaˈ uii˜ quiáˈˉ lají̱i̱ˈ˜ ta˜ e nɨcajmeeˇnaˈ fɨˊ jmɨgüíˋ na. 24 Jo̱ fɨ́ɨˉɨ jaléngˈˋ ˈnʉ́ˈˋ caguiaangˉguɨ dseaˋ i̱ seengˋ fɨˊ na fɨˊ Tiatira; i̱i̱ˋ i̱ jaˋ mɨˊ casíngˈˋ yaang˜ fɨˊ gaˋ có̱o̱ˈ˜ i̱ dseamɨ́ˋ gaˋ do o̱ˈguɨ mɨˊ cajmitir˜ lají̱i̱ˈ˜ e féˈˋ dseaˋ e lɨ́ɨˊ júuˆ nʉʉˋ quiáˈˉ fii˜ i̱ ˈlɨngˈˆ i̱ siiˋ Satanás, jo̱baˈ lalab fɨ́ɨˉɨ ˈnʉ́ˈˋ e joˋ nicuǿˉguɨ́ɨ ˈnʉ́ˈˋ ta˜ iiˋ e jiéˈˋguɨ. 25 Jo̱baˈ lɨ́ˈˆ jie˜ mɨˊ tʉ́ˋnaˈ lají̱i̱ˈ˜ e guiʉ́ˉ e jmooˋnaˈ na cartɨˊ mɨ˜ nitɨ́ˉ íˈˋ e ninii˜tú̱u̱ caléˈˋ catú̱ˉ fɨˊ jmɨgüíˋ na. 26 Jo̱ jaléngˈˋ dseaˋ i̱ nigüeángˈˋ e jmitir˜ lají̱i̱ˈ˜ e iing˜ jnea˜ e nijmérˉ, jo̱baˈ nicuǿøˆbaare ta˜ e niquiʉ́ˈrˉ ta˜ fɨˊ jaléˈˋ fɨɨˋ e seaˋ fɨˊ jmɨgüíˋ na; 27 jo̱guɨ dseángˈˉ lɨ́ˈˆ laco̱ˈguɨ nɨcacuøˈˊ Tiquiéˆe jnea˜ fɨˊ e niquiʉ́ˈˋʉ ta˜ quiáˈˉ jaléngˈˋ dseaˋ jmɨgüíˋ, lajo̱b i̱ dseaˋ íˋ cajo̱ niñíiñˋ lafaˈ ˈmaˈuˇ quiáˈˉ dseata˜, jo̱ có̱o̱ˈ˜ e jo̱b niquiʉ́ˈrˉ ta˜ fɨˊ jaléˈˋ fɨɨˋ cartɨˊ nijmérˉ jmiguiʉˊ cuíiˈ˜ laco̱ˈguɨ mɨ˜ fíingˉ co̱o̱ˋ tuˈˊ. 28 Jo̱guɨ cajo̱ nicuǿømˆbaa ˈnʉ́ˈˋ i̱ nʉ́ʉˊ i̱ jnéengˆ mɨ˜ laˈeeˋ. 29 Jo̱guɨ fɨ́ɨˉɨ ˈnʉ́ˈˋ, i̱i̱ˋ ˈnʉ́ˈˋ dseaˋ dsi˜ loguáˆnaˈ, nʉ́ʉˉnaˈ lají̱i̱ˈ˜ júuˆ e jíngˈˉ Jmɨguíˋ quiáˈˉ Fidiéeˇ e catɨ́ɨngˉ lajɨˋ guiéˉ ˈléˈˋ dseaˋ quiéˉe.”


Gouenoù (kumun) - Wikipedia\nUr pennad Gouenoù zo ivez.\nBrest-An Ermitaj-Gouenoù (betek 2015)\nBrest-4 (abaoe 2015)\n6 166 ann. (2018)\n48° 27′ 16″ Norzh\n4° 27′ 48″ Kornôg / 48.4544, -4.4633\nbihanañ 58 m — brasañ 103 m\nGouenoù a zo ur gumun eus Bro Leon, e Kanton Brest-4, e departamant Penn-ar-Bed, e gwalarn Breizh.\n2.2.2 Eil brezel bed\n3.1 Bezioù ar C'hommonwealth e bered Gouenoù\n6 Darempredoù etrebroadel\n7 Lec'hiennoù internet\nE Gouenoù emañ eien ar Penfell.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Baptiste-François Le Sénéchal e anv, hag ur c'hure, Jean Goachet.\n56 gwaz eus ar gumun, d.le. 3,93% eus he foblañs e 1911, a gollas o buhez abalamour d'ar brezel .\nD'ar 7 a viz Eost 1944, 42 zen nann-soudard a voe lazhet gant soudarded alaman e Pengereg.\nD'ar 7 a viz Eost 1944 e kouezhas ur c'harr-nij P-47D-16-RE (marilhet 42-76597 ha kodet G8-?, 362th BG, 378th BS) eus aerlu ar Stadoù-Unanet (United States Army Air Forces) e Gouenoù; e leviour a voe lazhet.\nMonumant ar soudarded SUAat.\nIliz katolik Sant Gouenoù.\nMonumant ar re varv, luc’hskeudenn .\nMonumant ar soudarded SUAat marvet e miz Eost 1944, bet dioueliet d’ar 27 a viz Eost 2013 .\nMonumant lazhadeg Pengereg.\nMonumant an daou vilour breizhveuriat SAS marvet d’ar 7 a viz Eost 1944, luc’hskeudenn .\nE Gouenoù e vez lidet un droveni en enor da sant ar barrez, sant Gouenoù, bep bloaz, da vare Yaou Bask.\nBezioù ar C'hommonwealth e bered GouenoùAozañ\nBezioù ar C'hommonwealth e bered kumun Gouenoù\nKarrnijourion e oant holl. Marvet int e 1943, e-pad an Eil Brezel Bed. Pevar anezhe a varvas pa gouezhas o c'harr-nij (Mitchell marilhet FL216 ha kodet VO-?) etre Plabenneg ha Gwipavaz d'ar 24 a viz Even 1943, an hini all d'an 3 a viz Eost 1943, pa gouezhas e garr-nij (Typhoon Ib marilhet JP399 ha kodet ZH-?) e Plabenneg , luc’hskeudenn .\nD'ar 17 a viz Kerzu 2009 e oa bet votet live 2 ar garta Ya d'ar brezhoneg gant Kuzul-kêr ar gumun.\nD'an 8 a viz Meurzh 2010 e oa bet roet d'ar gumun al label Ya d'ar brezhoneg live 1.\nUr skol divyezhek a zo eno abaoe 2004.\nE distro-skol 2020 e oa 84 skoliad enskrivet er c'hlasoù divyezhek (11,9 % eus skolidi ar gumun evit a sell ouzh ar c'hentañ derez) .\nUr vagouri divyezhek a zo ivez evit degemer ar vugale a-raok ar skol.\nAr vagouri "Dorn ha Dorn" he deus sinet Live 2 karta Divskouarn.\nKembre Aberhonddu 1988\nElzas Reichstett 1995\nMali Bossofala 2005\nLec'hienn ofisiel Ti-ker Gouenoù\n(br) Gouenoù war lec'hienn Geobreizh\n↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 41\n↑ Milourien eus broioù arall ag ar C'hommonwealth en Aerlu eus ar Rouantelezh-Unanet:\nRodezia ar Su: 1\n↑ South African War Graves\nAdtapet diwar « https://br.wikipedia.org/w/index.php?title=Gouenoù_(kumun)&oldid=1900349 »\nDernière modification le 13 Ebr 2021, à 18:50\nKemmoù diwezhañ degaset d'ar bajenn-mañ d'an 13 Ebr 2021, da 18:50.


Raktresoù niverus hon eus resevet c’hoazh ar bloaz-mañ. 8 a zo bet dibabet en o zouez gant skoazell Kuzul ar Re fur (mui unan dibabet e 2018, eil lodenn ar skoazell gantañ), raktresoù a-feson evit lakaat war-wel liesseurted ha pinvidigezh ar brezhoneg, liammet gant tem ar bloaz : Deus ’ta mignon !\nNeuze e 2021 e redimp e 2021 evit abegoù yec’hedel gant ar pal e vo reiñ 130 000 € d’ar raktresoù evel :\nRadio Kerne – Ur Radio 100% e brezhoneg e Naoned - 15 000 € eil lodenn\nUr pal strategel war hir dermen eo kaout ur radio gouest da skignañ e Breizh a-bezh, a ginnigfe d’an holl vrezhonegerien ur skeudenn liesliv ha klok eus o bro.\nUr bariadenn foll e oa, digeriñ ur media hollvrezhonek e Naoned, met deuet eo da vat ar raktres, 2 zen zo bet implijet ha stummet, ul lec’h kavet ha postet arc’hant en dafar evit staliañ ur studio. Eil lodenn ar sammad votet e 2018 a servijo da stabilaat ha da reiñ lañs da vat da Radio Naoned.\nRAOK - Brezhoneg ha kehentiñ e Kreiz-Breizh - 4 000 €\nKrouiñ ur «c’hit brezhoneg» evit kizidikaat tud a bep seurt e bed an darvoudoù, (sevenadur ha sportoù) ha bed an touristelezh (bodoù, lec’hioù touristel, pretioù, letioù,...). Lakaat an dud da gomz ar yezh el lec’hioù-se ha lañsañ divizoù e brezhoneg pe diwar e benn... E Kreiz-Breizh de vras met gallout a rafe bezañ lakaet e plas pelloc’h ivez ha ledanaat da c’houde ma ra berzh ar c’hit-se.\nBANNOÙ-HEOL - Ar Marc’h Dall - 10 000 €\nAdkrouiñ «ar Marc’h Dall» bet krouet e 1979 evel un oberenn nevez, kempennet evit ul laz-seniñ sinfoniek, ul laz-kanañ soloourien ha benvegoù hor bro. Peadra da sachañ evezh kalz tud ha da c’houzout hiroc’h diwar-benn ar sonerezh hag hon istor rak pinvidik-tre eo komzoù an destenn-se a c’hallo bezañ studiet er c’hlasoù kentañ-derez, skolajoù, liseoù, kreizennoù-stummañ, hag er gêr.\nRadio Kreiz Breizh - Gerioù ar vuhez - 10 000 €\nTeñzor hor yezh bet dastumet e-pad 600 abadenn “gerioù ar vuhez” kaset gant Herri an Aod, ur c’horpus ac’h a milieroù a c’herioù hag a droiennoù d’ober anezhañ a vo lakaet enlinenn, gant un ostilh ludik ha pedagogel a-benn ma c’hallfe pep hini selaou hag adselaou an abadennoù pinvidik-se. Peadra a vo evit magañ an deskarded kement hag ar re varrek, talvezout a ray d’ur bern tud da vrasaat o deskamant war danvez Breizh ha kement-se dre ar brezhoneg.\nHerborescence - A blantenn da blantenn - 3 000 €\nDastum liested implijoù hag anvioù ar Vretoned diwar-benn ar plant ha da c’houde kizidikaat ar re zo o teskiñ gant an danvez bet rastellet, setu pal ar raktres brav-se. Treuzkas a rumm da rumm gouiziegezh diwar-benn ar blant ha gant ar brezhoneg dre gomz pe war al lec’hienn internet a vo graet.\nMignoned ar Brezhoneg - Stal.bzh, eus al lec’hienn war zu ur rouedad - 10 000 €\nSetu ur skoazell bet roet evit sevel binvioù evit buheziñ ur rouedad embregerezhioù ha diorren ar brezhoneg er stalioù. Kaset da benn dija war Internet gant ul lec’hienn, ar pezh a zo kinniget er raktres se zo sevel binvioù hag emvodoù labourat a-stroll evit diorren ar brezhoneg e bed an ekonomiezh.\nTi ar vro Landerne - Lak brezhoneg en da vakañsoù - 3000 €\nE-barzh ur raktres ledanoc’h ez eus bet dibabet postañ arc’hant evit ar greizenn-dudi. E brezhoneg evit ar vugale etre 4 ha 12 vloaz hag e-pad ar vakañsoù-skol e vo. An hini kentañ e brezhoneg e vefe e Penn-ar-Bed, 22 gumun a zo war dachenn Ti ar vro Landerne ha muioc’h eget 700 bugel ha krennard zo skoliataet eno. Evit reiñ lañs d’ar raktres eo e tegasomp hor skoazell, gant ar spi e raio berzh hag e c’hallo bezañ kinniget d’ar merc’her da c’houde.\nMorzhol Prod - Filmoù - 5 000 €\nUr skipailh yaouank mennet kalz youl gantañ a ginnig krouiñ dre ar c’hleweled hag e brezhoneg. Setu un tamm skoazell evit reiñ lañs d’ar raktres hag evit kalz filmoù brav ‘michañs.\nRouedad skolioù Diwan - 65 000 €\nHanter an arc’hant a zo roet bewech da rouedad ar skolioù Diwan. Perak e vez roet arc’hant da Ziwan peb bloaz ?\nEvit skoazell an holl raktresoù e kinnigomp deoc’h en em gavout asambles ganeoc’h e 2020 etre an 21 hag an 29 a viz Mae o redek war hentoù Breizh etre Karaez ha Gwengamp douget gant ar memes feiz en hor yezh. Deus ’ta mignon zo ger-stur 2020, neuze deuit ’ta ha deuit ivez gant ho mignoned.


Pajenn:Ar Prat Rimadellou brezonek, 1911.djvu/19 - Wikimammenn\nPajenn:Ar Prat Rimadellou brezonek, 1911.djvu/19\n— « Perak ive dont e kear d’en em c’hrevi ? N’edo ket gwelloc’h en e Vreiz-Izel, war ar meaz ?… »\n— « Piou eo ? » a c’houlen unann-all.\n— « Ar 17 o tizrei, bet « operet. »\nAr c’heaz den a zo en em roet adarre da gousket. Falloc’h falla eo livet, e zremm a zo distronket holl, e zaoulagad eat doun doun en o zoullou du gant an dersien, bep eur mare e tilamm en eun taol ; e gorf paour eo a zo o stourm ouz ar maro.\nAr c’hlanvour a zo aze astennet war e wele a boan, e-unan brema p’eo gwir eo eat kuit ar re-holl a zo wardro ar re glanv ; an noz a deu gant he zevalijen : poent ankenius a spount ar c’hlanvourien dre ma tosta an noz. Hir ha poanius eo d’ar re ne gouskont ket, d’ar re o deus tersien.\nAn den yaouank a zo bepred morgousket, hag ez eus war e vuzellou dislivet eun dra bennak evel eur mousc’hoarz.\nYa, kousket a c’hellez, paour keaz diskaret gant ar gear vras ! Seblantout a ra d’it marteze gwelet adarre kement tra ac’h eus dilezet, mont a rez dre armeaziou, ken anavezet ganez, klevet a rez, er pellder, kloc’h bras da barrez, eva rez leiz da galon c’houez dudius al lann hag ar balan e bleun war douar Breiz. Sell, setu ama ar wenojennig leun a heol hag a ganaouennou, a gas d’an iliz ; a-ze ema ar feunteun leac’h ma teu bep mintin ar merc’hed yaouank da wit dour… Pelloc’hik, du ze, setu ar moged o sevel eus eur siminal, eur prenestrig gant eur stalaf koat, aze eo out ganet ; aze eo he deus da vamm lakeat ac’hanout ken aliez war he barlen evit deski d’it da Bater ; atao ema-hi aze, hogen abaoue m’he d’eus bet da lizer diveza, n’he deus ket ehanet kalz da skuilha daelou c’hoero.\nYa, ya, kousk, asten bepred da huvreou a eürusted, azez war an oaled-se leac’h ma pije great gwelloc’h chom bepred, kemer adarre al labourou a reas gwechall ; keagant da dad da welet an hed melen o plega o fennou dindan an avelig, hag, en eur dremen, arabad e vezo d’it ankounac’haat mont da welet ar « Seur » Madalen, koz koz brema, a zavas da vamm hag a zeskas d’ezi beza dous ha madelezus ; kea da ziskouez d’az preudeur penaos e vez great eun ero…\n— « O va Doue ! sec’hed am eus !… » Gleb dour gant ar\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/19&oldid=161302 »\nKemmoù diwezhañ degaset d'ar bajenn-mañ d'an 3 Mae 2020, da 15:16.


Istor ar yuzevien e Breizh - Wikipedia\nIstor ar yuzevien e Breizh\nYuzevien zo e Breizh abaoe pell zo met biskoazh n'int bet niverus. A-hed ar c'hantvedoù ez eus bet kavet meur a roudenn eus o bezañs, didrouz met gwirion, etre tolerañs ha skarzhadegoù, a-raok ma voent un tamm niverusoc'h goude an Dispac'h gall. Evel e pep lec'h o doa gouzañvet enep-yuzevouriezh ar bloavezhioù 1930 hag ar politikerezh drastus lakaet e plas gant ar Stad c'hall e-pad ar brezel. Kalzig anezho a oa bet kaset da vervel da neuze. Yuzevien vreton a voe ivez er Rezistañs. Hiziv an deiz ez eus peder sinagogenn e Breizh, e Naoned, e Roazhon, en Oriant hag e Brest.\n1 Henamzer ha Krennamzer\n2 Amzerioù modern\n3 XXvet kantved ha bremañ\nHenamzer ha KrennamzerAozañ\nTesteniekaet eo bezañs Yuzevien e Gwened e 465 pa voe berzet d'ar Gristenien debriñ asambles ganto e-giz ma oant kustum d'ober. Bezañs ar Yuzevien zo testeniekaet a-hed ar Grennamzer gant an anvioù-lec'h a gaver er vro (rue de la Juiverie e Naoned pe e Gwenrann, da skouer), met ivez gant diviz Yann Iañ ar Rouz da skarzhañ ar Yuzevien eus an Dugelezh. Ne gaver roud ebet eus bezañs ar Yuzevien a-raok un nebeud kantvedoù war-lerc'h p'en em stalias marc'hadourien, a-wezhioù gant diaesterioù gant o amezeien, e Breizh-Uhel.\nFamilhoù yuzev a-orin eus Spagn ha Portugal a gomañsas d'en em staliañ adalek ar XVIvet kantved, met dreist-holl goude ar XVIIvet kantved (ur wezh paseet an ordrenañs diwezhañ evit skarzhañ ar Yuzevien eus Frañs). Ne oant ket gwall niverus avat : 11 en Il-ha-Gwilun a-bezh e penn-kentañ an XIXvet kantved. Kumuniezh Naoned a voe buan a-walc'h an hini stankañ hag eno e voe savet ar sinagogenn gentañ e 1834. Lakaet e voe Breizh dindan sklêrijenn e fin an XIXvet kantved pa voe dilec'hiet eil-prosez an Afer Dreyfus da Roazhon e 1898 e-kreiz ur wagenn enepyuzev.\nXXvet kantved ha bremañAozañ\nEvel e pep lec'h e savas an enep-yuzevouriezh e Breizh, e n'eus forzh peseurt metoù, ha gouzañv a reas Yuzevien Breizh muzulioù drougziforc'hañ evel e n'eus forzh peseurt lec'h all. Ne voe ket glan luskad an Emsav d'ar mare-se, dreist-holl an tu politikel gant ar PNB a savas a-du gant an naziegezh, met n'haller ket lavaret e voe enepyuzev-krenn kennebeut. Lod eus emsaverien brudet ar mare a sinas pennadoù enepyuzev, a-wezhioù kontrol da spered skridoù o doa graet bloavezhioù a-raok, evel Morvan Marchal.\nEvel e pep lec'h e voe lakaet diskred war ar Yuzevien, gwerzhet e voe darn anezho, skrabet ha kaset da vervel evel ar Familh Perper, a veve e Menez Are, harzet e 1942 gant archerien Montroulez ha kaset da Sobibor e-lec'h ma varvjont holl met lod a voe kuzhet, sikouret ha savetaet memestra.\nHiziv ez eus un tregont familh bennak e Brest o deus savet ur greizenn-gumuniezh, tra ma vev sinagogenn Naoned diouzh al lid sefarad dre ma teu ar brasañ-niver eus ar feizidi eus Afrika an Norzh. En Oriant ez eus ul lec'h-pediñ bihan hag e Roazhon e laka ur c'hant familh bennak ar sinagogenn da vevañ.\n(fr) LAMBERT, Annie ; TOCZE, Claude, 2018. Les Juifs en Bretagne : Vième - XXième siècles, Rennes, Presses Universitaires de Rennes. ISBN : 2753565562.\n↑ (fr) Jérôme Enez-Vriad, « Sonia Gameroff : « La communauté juive bretonne c’est un peu la hutte d’Assurancetourix dans le village gaulois d’Astérix » », Bretagne Actuelle, 04.04.2017. Lennet d'an 2 a viz Mae 2020\n↑ 2,0 ha2,1 (fr) Marc Knobel, « Une petite histoire des Juifs en Bretagne », Blog du Crif / Histoire, 03.03.2020. Lennet d'an 2 a viz Mae 2020\n↑ (fr) POSTIC, Marie-Noëlle, 2007. Sur les traces perdues d'une famille juive en Bretagne. Spezed, Coop Breizh.\nAdtapet diwar « https://br.wikipedia.org/w/index.php?title=Istor_ar_yuzevien_e_Breizh&oldid=1877169 »\nDernière modification le 28 Mae 2020, à 11:08\nKemmoù diwezhañ degaset d'ar bajenn-mañ d'an 28 Mae 2020, da 11:08.


an oriant Archives - BREIZH-INFO\nÉtiquette : an oriant\nArc’hant tud Il-ha-Gwilun foranet da souten raktresoù en… Afrika !\n04/02/2022 04:21\tAucun commentaire\n« Kengred erebroadel » a vez graet eus se. Betek ar c’hentañ a viz ebrel emañ departamant Il-ha-Gwilun o c’halv an dud da ginnig dezhañ raktresoù evit souten Afrika evel bep bloaz. Arc’hant a vo roet d’ar vretoned o do ur raktres evit « toullañ ur puñs en Afrika », « souten frankiz ar merc’hed » eno pe « gwareziñ ar pourvezioù naturel » en tu-all d’ar mor kreizdouarel.\nKêr An Orient a vot evit Breizh adunvanet\n30/11/2021 04:28\tAucun commentaire\nDiwar intrudu ar c’huzulier UDB Gael Briand ez eus bet votet digwener ur gouestl evit Breizh adunvanet gant kuzul kêr An Oriant. Tost a-unvouezh eo bet votet ar gouest-se a-benn ar fin. Tri c’huzulier a chomas hep votiñ. Crédit photo : [cc] Breizh-info.com, 2021, dépêches libres de copie et de diffusion sous réserve de mention et de lien vers la source


Buhez ar Zent. pages 62, 63, 64, 65. Encyclopédie Marikavel.\npages 62, 63, 64, 65\nUgenvet devez a viz Genver\nSebastian a oa e dad ginidik eus a Narbonn, hag e vamm eus aVilan; savet e oe gante en relijion Jezuz-Krist a oa o hini o-unan.\nHeman a oa pagan. Sebastian, evit gallout ober muioc'h a vad d'e vreudeur, pa vijent gwasket, ne anzavas ket outan e oa kristen.\nEr bla 303, e savas eur stourmad skrijus, an dekvet hag an divezan, c'houezet gant impalaered Rom a eneb an Iliz. Sebastian, abalamour d'e garg a ofiser, a c'halle kaout dor-zigor el lec'h ma kare, hag a c'halle evelse gwelet ha kennerzi ar gristenien a oa karget ar prizoniou gante.\nEn amzer-ze, Mark ha Marsellin, bugale ar senateur Trankillin, a oe o-daou barnet d'ar maro, abalamour ma ne oa ket bet falvezet gante kinnig ezans d'an doueou. O zud a oa paganed hag a c'houlennas digant Kromas, pref'ed Rom, rei tregont devez termen d'eze da c'hallout dont a benn da lakat o bugale da blegan da urziou an impalaer.\nAn ofiser bras a gomzas gant kement a nerz, ma krenvaas Mark ha Marsellin en le Jezuz-Krist, ha ma reas d'o zud ha da Nikostrat e-unan goulenn bezan badezet. Sebastian a redas raktal da gerc'hat ar beleg Polykarp da rei d'eze ar vadeziant. Trankillin, tad ar brizonierien, hag a oa unnek vla a oa gant ar boan-izili a oe pareet gant dour-meur ar zakramant.\nP'en em gavas an tregontvet devez eus an termen, ar prefed a c'halvas Trankillin, hag a glevas gantan ar burzudou a oa c'hoarvezet.\nKromas, hag a oa ive gant an droug-izili, a reas kerkent kerc'hât ar beleg Polykarp hag a ginnigas arc'hant d'ezan evit e barean.\n- Nan, Jezuz-Krist hepken, eme ar beleg, a c'hall ho parean, ma kredet ennan.\n- Hag e ran ! eme Gromas.\n- Bruzunet neuze kement idol a zo en ho ti.\nBezan eo devoa eun daou-c'hant bennak. Sébastian o skubas holl. Pa zizroas, ne oa ket c'hoaz gwellaet d'ar prefed.\n- Ho fe n'eo ket bras awalc'h, eme Sebastian : eun dra bennak ho peus c'hoaz da derri.\nKromas a anzavas an evoa c'hoaz en e di eun idol-all hag a gare meurbed. Dal ma oe flastret he fenn outi, eun den yaouank skedus evel an heol a 'n em ziskouezas da Gromas : « Ar C'hrist, emezan, am digas d'ho parean. »\n- Nan, eme heman, n'oc'h ket gwalc'het c'hoaz en dour-meur ar vadeziant, hag abalamour da ze, n'hallet ket touch ouz êl an Otrou.\nKromas, war digare e yec'hed, a roas an dilez eus e garg a brefed, hag en em dennas en e zouaroû, war ar mêz, gant ar beleg Polykarp hag ar gristenien n'en em gavent ket krenv awalc'h da herzel betek ar maro.\nTiburs, mab Kromas, ha Sebastian a chomas en kêr gant ar pab Kaïus. En em dastum a reent, gant an nebeut kristenien-all, en palez an impalaer, en ti unan eus e vevelien, e hano Gastulus, pa deuas eun traïtour, Torkuat, d'o disklerian. An impalaer a reas da Zebastian dont dirakan.\n- Tamallet oc'h da vezan kristen, emezan; ha gwir e vefe?\n- Ya, eme ar zant; kredi am eus grêt ha kredi ' ran eo fall daoulinan dirak eur men n'en deus na daoulagad, na diskouarn, hag e c'haller e derri hep ma c'hoarvezfe droug ebet ganac'h.\n- Bezan oac'h unan eus ar re a garen ar muian em lez, ha setu ma tizentet ouzin ha ma tôlet dismegans war an doueou !\n- Me 'm eus bepred pedet Jezuz-Krist evit ma viro d'ac'h ho yec'hed ha ma viro ho rouantelez, hag adoret am eus bepred an Doue a zo en nenv.\nIrena, pried Gastulus, a deuas en noz da gerc'hat korf ar merzer. Daoust d'e c'houliou da vezan don, ne oa ket maro awalc'h c'hoaz, hag a-bouez bezan louzaouet, e teuas da barean. Kerkent ha ma c'hallas bale, elec'h tec'hel diouz kêr, ec'h eas da gât an impalaer. Dioklesian, ouz e welet, a chômas sebezet :\n- Petra, emezan, ha n'eo ket c'houi eo Sebastian, am eus laket lazan a dôliou bir ?\n- Me eo, eme ar merzer; Hon Zalver Jezuz-Krist an eus roët d'in ar vue adarre, ha dont a ran, en e hano, da rebech d'ac'h ar pez a ret en kenver ar gristenien.\nDioklesian a roas urz d'e skourjezan betek ar maro ha da stlepel e gorf en eun toull anvoez. Ar pez a oe grêt. Mes Sebastian, en eun hunvre, a roas da anaout d'eun itron gristen, he hano Lusiria, al lec'h ma oa e gorf. Savet e oe ac'hane, ha breman e zo war e ve unan eus seiz iliz kaeran Rom.\nSant Sebastian a zo enoret bras en Breiz-Izel, abalamour m'an eus pellaet diouti ar vosen. Chapeliou kaer an eus en Sant-Segal, en Bro-Gerne, en Lok-Maria, en Bro-Leon, en Boulvriak, en Bro-Dreger. E skeuden a gaver, kouls lavaret, en.holl ilizou; e ouel a oa gwechall gouel-berz en meur a eskopti. Lezhanvet eo bet difennour an Iliz.\nN'haller ket serviji daou vestr\nN'haller ket serviji daou vestr. Red eo bezan a-du gant Doue pe a-du gant Satan, unan a zaou; n'eus ket da varc'hata ! Awechou, Hon Zalver Jezuz-Krist a c'houlenn ouzomp, evel ouz sant Per : « Ha karet a rez-te ac'hanon ?» Hag e fell d'ezan e tiskouezfemp hon c'harante en e genver, dro oberou, ha n'eo ket hepken dre gomzou.\nSetu ar pez a 'n em gavas gant sant Sebastian. Heman a oa eun den en karg, eur mignon bras d'an impalaer; bali an enor a oa digor dirakan, alc'houe ar binvidigez a oa etre e zaouarn. Mes Dioklesian a ra brezel da Jezuz-Krist; ha Sébastian, ma eo stag ouz e garg, a gar Doue, dreist pep tra.\nAr zakrifis goulennet gant Sebastian, Jezuz-Krist hen goulenn, beb an amzer, gant unan bennak. Eleiz ne grenont ket evit hen ober, tud hag a zo gwad yac'h ha krenv, gwad ar zent, o redek en o gwazied.\nEn o c'hichen, nag a bed a stou dirak mevelien an drouk-spered, hag evit eur mousc'hoarz, eur gomz flour, eur pennad ruban, eur begad enor, a werz o ene.\nNag a bed a gav mat mougan o c'honsians\nTud kez, gwerzan c'haller an divrec'h, n'heller gwech ebet gwerzan an ene; an ene zo da Zoue. Roomp da Zoue ar pez a zo da Zoue, ha da Sezar ar pez a zo da Sezar !


Pajenn:Le Clerc - Ma beaj Jeruzalem, 1902.djvu/82 - Wikimammenn\nPajenn:Le Clerc - Ma beaj Jeruzalem, 1902.djvu/82\nPoan e-bed na zantan ha me ’gav d’in, war-dro deg heur hanter, e c’hellin kemer ha miret eun tamm boed bennag. Diskenn a ran ’ta evit meren hag e kemeran, buhan ha buhan, eur begad bara ha fourmaj. Ha me e-kroec’h dioustu ; rag poull ma c’halon a dalc’h d’ober e benn fall. ’Dal mac’h on arru war ar pont : « Er-mæz, emean, bara ha fourmaj, er-mæz ha prim ! » Fe ! senti a reont outan hag i d’an dour da glask gwelloc’h digemer en kof ar pesked.\nTammo dioute, koulskoude, na gemeront ket euz-eün hent an dour. Mes na chomfont ket pell dindan ma daoulagad. Setu kazi dioustu o kouean warne eur skubelen zikouret d’ober hec’h labour gant eur bannac’hik dour. Nag a labour he deuz hirie, ar skubelen baour ! Aboue ar beure na baouez eur mousik da gas ’nei en-dro : ’benn noz, sur mad, na vo ket enni bleo evit skuban, mes dent evit rac’han.\nKement gwech e tremen a-biou d’in, am me fent hag e krog ennon c’hoant da c’hoarzin.\nGoall-glanv ’ta nan on ket, hag hen santout a ran mui-ouz-mui, War-dro div heur hanter, e chakan eun tamm bara am euz laket ’n em godel pan on diskennet d’ar zal-da-dibri evit esaat mernian. Mad-mad hen kavan hag hen miret a ran ar wech-man.\nWar-dro peder heur, c’hoaz eun tamm all : « Mad adarre, mar chom ! » e sonjan, Fe vad ! chom a ra.\nKriski a ra ma hardians ha, da bemp heur hanter, e lonkan ar skudellad souben dom a zigas d’in eur plac’h, eur vatez eman war he c’harg ar re glanv.\nEur goan skanv, kwita ? N’euz forz, mar he miran, e\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/82&oldid=107759 »\nKemmoù diwezhañ degaset d'ar bajenn-mañ d'an 16 Gwe 2017, da 06:51.


Deuit holl kozh ha yaouank! - Autres articles - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tAutres articles >\tDeuit holl kozh ha yaouank!\nDeuit holl kozh ha yaouank!\nLennit, m'ho peus c'hoant, testeni Yves Jambrin eus Brasparzh o kontañ perak en deus kemeret perzh e Klaskerien ha Treizherien soñjoù .\nUr galv a vez graet d'ar vrezhonegerien ! N'eo ket dav deoc'h bezañ kelenner, n'eo ket ret deoc'h bezañ bevet traoù dreistordinal. Ar fed da vezañ kozh - pe dost - zo trawalc'h !\nGant " Klaskerien ha treizherien soñjoù " 'vez lakaet en darempred ar re gozh hag ar re yaouank pe e vefe evit ar yezh pe evit krouiñ liammoù etre ar rummadoù. Emañ Kuzul an Departamant o klask tud a vefe kontant da zegas o skiant-prenet, pe a vefe prest da gomz d'ar vugale pe gant ar vugale !\nE buhez pemdeziek ar re goshañ bet bevet pell 'zo, zo trawalc'h a draoù ken disheñvel eus ar vuhez a-vremañ ma c'hell ar vugale bezañ souezhet ! N'eo ket dav deoc'h bezañ boaz da gomz kennebeut. Ne voc'h ket o-unan gant ar vugale, tud all a oad ganeoc'h a vo ivez ha kelennerien war an dro. Ar vugale a vez o teskiñ brezhoneg 'neus ezhomm goût traoù eus ar vuhez pemdeziek. Dav eo d'an dud a ginnigo o anv gouzout ne vint ket galvet alies ha n'eo ket dav dezho en em chalañ neuze ! Un teñzor zo ganto hep goût dezho !\nSetu ar pezh 'neus komprenet Yves Jambrin eus Brasparzh. Aet e oa gant ar vugale e Milin Kerouat e Kommanna. Du-hont zo div veilh a labour gant an dour. Ur mirdi zo gant oustilhoù kozh. Ha krog Yves da gontañ e vuhez d'ar vugale ha da lar dezho anvioù an oustilhoù e brezhoneg. Goût a oar ober sistr mat ivez ! E-giz kalz tud a oad gantañ e krog danevell buhez Yves e-mod-se : " Pa oan aet d'ar skol da c'hwec'h vloaz, ne ouien ket galleg ". Hag evel ma lavar Youenn e-unan, " 'veze ket kaozeet galleg ba'r gêr ha ni 'ouie lenn ha skrivañ mat ar galleg warlerc'h koulskoude ". Yves zo bet jañdarm (archer) a-hed e vuhez. Ne oa ket chomet e Brasparzh. " N'eo ket gouest an nen da vezañ jañdarm lec'h 'vez e dud. " Drouk eo bet pa oa archer ? " Ma vije bet un' all ba ma flas 'vije bet gwashoc'h " lar-eñ. C'hoant 'noa chom ba Brasparzh ha bezañ labourerdouar met 'oa ket douar a-walc'h d'ar mare-se (e 1939 e oa bet ganet Yves). Beajet 'neus gant e labour neuze : Pariz, Djibouti hag e Breizh ivez. " Me blij din an avel hag ar glav " lar-eñ, marteze peogwir eo aet kuit eus e vro e-pad pell ! Kontant eo da welet bugale o komz brezhoneg, " ma'z int intereset da zeskiñ, an dra-se zo mat " emezañ. Laouen 'vez atav da gomz e yezh orin. Setu an emgavioù etre ar re gozh hag ar re yaouank evit koulzad 2008-2009 " Klaskerien ha treizherien soñjoù " a vo leun a startijenn ha skoazellet gant Kuzul Departamant Penn-ar-Bed c'hoazh.\nTu 'vo d'ar c'hlasoù ober o abadennoù er skol o-unan, er-maez eus ar skol en ur mirdi bennak, pe e vo tu da animatourien ivez sikour ar vugale hag ar gelennerien en o abadennoù gant brezhonegerien a-vihanik.


Pajenn:Bonnaire - Mestr Pierrès, pe den guiziec ar bourg.djvu/54 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/54\nha mar deo tromplet, e zeo privet eus a beb recours. Istre eguet se, mar deus errol er gombinêsonou recevet, an difin zo necesseramant faus. Repetit alies, affichit ar güirioneou-se, evit avertissa ar gonsommatourien hac an dud divar ar meaz a voerz o marc’hadourezou, demeus ar flauderez da bere en em exposont ; bezit sonch eus a zifen ar reglamantchou, ha grit an application eus aneze dre exemplou deus a ur rigor just  ; ordrenit ma vezo affichet e peb stal un daulen vian demeus a rapport ar poeziou ha muzuriou ordinal gant ar re neve ; ma vezo signalet ar marc’hadour a drompl ; ma en devezo aoun da veza decriet, ha ma voezo penos, gant an amzer, an honestis a ya assuretoc’h ha pelloc’h eguet ar flauderez, hac e promettàn dêc’h penos ho commun a jouisso deus ar peoc’h a c’hen demeus ar feiz vad.\n— Hoc’h angaji a ràn da ze en hano an humanite, an unanvez, demeus a guement a guendalc’h an union etouez an oll. Pa zeo sclêrijennet hon resolutionou, e toublont nerz hor bolontez. Perseverit, Autrou mêr ; fermder an den honest a zo didrec’hus ; sonjit penos demeus an ingalder e tepant goarantiach an oll interest material demeus an un dalvoudeguez spontus, ma carculer peguement pemp çantim bemdez dre den, difframmet d’ar feiz fall, a rent en ur bloa. Scôit an houarn e qeit ha ma zeo tom ; lezen 1837 a zo formel, hac ar Gouarnamant na arguilo qet. Sêzissit ar moment : pa zeus c’hoant chench, nevezi, e zeo nebeutoc’h an traou eguet an amzer a gonsiderer.  Evessait ho scol primer, evit na ana-\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/54&oldid=113980 »\nKemmoù diwezhañ degaset d'ar bajenn-mañ d'an 24 Gen 2018, da 19:43.


Tchingiz Aytmatov - Wikipedia\nTchingiz Aytmatov e 2003\nromantoù, danevelloù, troidigezhioù\n12 Du 1928\n10 Mezheven 2008\nTchingiz Aytmatov (kirgizeg: Чыңгыз Айтматов, Çıñğız Aytmatov, چىڭعىز ايتماتوۋ, distaget [tʃɯŋˈʁɯs ɑjtˈmɑtəf]; rusianeg: Чинги́з Тореку́лович Айтма́тов, Tchingiz Torekoulovitch Aytmatov) (12 Du 1928 - 10 Mezheven 2008) a oa ur skrivagner e kirgizeg ha rusianeg. Kirgiz e oa e dad met Tatarez e oa e vamm ; kargidi e oant o-daou. Harzet e voe e dad e 1937, tamallet dezhañ bezañ "broadelour" kirgiz, ha lakaet d'ar marv e 1938.\nAbred e krogas ar mab da labourat hag a bep seurt micherioù a reas. E 1946 e krogas d'ober studioù en ur skol labour-douar e Frunze, met buan e cheñchas ha mont a reas da Voskva da studiañ al lennegezh, etre 1956 ha 1958. Goude e labouras evit ar gazetenn Pravda. Kregiñ a reas ivez da skrivañ lennegezh, e rusianeg hag e kirgizeg. E romant anavezetañ, Jamila, a voe embannet e 1958. Meur a briz en devoe gant e levrioù en Unaniezh Soviedel, evel ar Priz Lenin e 1963.\nDaoust ma embannas muioc'h a skridoù e rusianeg eget e kirgizeg (lod eus e skridoù kirgizek a droas e-unan e rusianeg) e oa e oberenn un daolenn eus buhez an dud e Kirgizstan. Troet e voe e skridoù e meur a yezh : saozneg, galleg, alamaneg, nederlandeg... Savet e voe meur a film diwar e levrioù.\nGoude bezañ bet ezel eus poellgor kreiz Strollad Komunour Kirgizstan e teuas da vezañ kuzulier e-kichen Mikhail Gorbatchev e 1985. E 1990 e oa kannadour diwezhañ an Unvaniezh Soviedel e Luksembourg. Etre 2000 ha 2008 e voe kannadour Kirgizstan e Bro-C'hall ha broioù Beneluks, hag annezet e oa e Brusel.\nMervel a reas en un ospital e Nürnberg, en Alamagn d'an 10 a viz Mezheven 2008. Beziet e voe e Kirgizstan d'ar 14 a viz Mezheven hag ouzhpenn 20 000 den a deuas d'e obidoù.\nChingiz Aitmatov, Who Wrote of Life in U.S.S.R., Is Dead at 79 - New York Times\nAdtapet diwar « https://br.wikipedia.org/w/index.php?title=Tchingiz_Aytmatov&oldid=1820318 »


TARZH AN NOZ – Merc’her 09/03/2022 – Radio Naoned\nTARZH AN NOZ – Merc’her 09/03/2022\n– Bep Merc’her betek dorioù digor Diwan, d’an 18 ha d’an 19 a viz Meurzh, e kinnigomp deoc’h gweladenniñ skolioù ar rouedad e Bro-Roazhon ha pelloc’h c’hoazh.\nHiziv Skol Roazhon.\n– Ar gronikenn Labous Web.\n– Heuliadenn ar sizhun : Kristin David bet kelennerez war ar brezhoneg e toull-bac’h Naoned.\n– Strollad ar sizhun : ar c’haner Victor Solf.\nTARZH AN NOZ – Lun 07/03/2022 – Atersadenn Liza Jakez-Vargas diwar-benn raktresoù ar gevredigezh Toumpi arc’hantaouet gant ar Redadeg. – Ar gronikenn Ouzhpenn ar vretoned ‘zo. – Heuliadenn ar sizhun :...\nTARZH AN NOZ – Lun 28/02/2022 – Kristin David he deus bet roet kentelioù brezhoneg e toull-bac’h Naoned. Lâr a ra hiroc’h deomp. – Ar gronikenn Ouzhpenn ar ‘vretoned zo –...\nTARZH AN NOZ – Merc’her 12/01/2022 – Atersadenn skipailh Diwan Keryann e Roazhon ha Lenaig Sparfel skolaerez diwar-benn an harz-labour dalc’het d’ar yaou 13 a viz Genver evit ma vefe doujet...\nTARZH AN NOZ – Meurzh 11/01/2022 – Atersadenn Tifenn Merien, renerez ha skolaerez skol Diwan Gwenrann. – Ar gronikenn Desaver Buzhug. -Eil lodenn an heuliadenn diwar-benn krouidigezh skolaj Diwan Sant-Ervlan gant...\nTARZH AN NOZ – Lun 07/03/2022\nTARZH AN NOZ – Yaou 10/03/2022


Agenda à la une - KOULZAD SONEREZH EN ILIZ PLOUGÊR\nGWENER 17 A VIZ GWENGOLO 2021 | 8E30\nSONEREZHIOÙ HENGOUNEL HAG EUS AR BED\nSULIOÙ 22 & 29 A VIZ EOST & SUL 5 A VIZ GWENGOLO | 6E00\nILIZ PLOUGÊR – KARAEZ\n> SUL 22 A VIZ EOST : L’ABRASIVE\n« L’Abrasive » zo un ergerzhadeg da gentañ. Daou soner zo o kalfichat, o fardañ hag oc’h oberiañ o bed dezho o-unan diwar danvezioù son eus Breizh-Uhel. Er glogorenn-se, er c’hronnenn-se, e teu kerdin rimiet, kerdin piñset ha kerdin-mouezh da lakaat en arvar o darempred – hag hoc’h hini marteze ? – gant sonerezh an hengoun dre gomz, pe e vefe pell, nes pe forc’hellek. « L’Abrasive » a gont deoc’h un istor, en ur gemmeskañ sonerezhioù hengounel ha sonerezhioù war ar prim, ha gwech ebet n’eo ar memes hini. Den ebet ne c’hallfe lavaret en un doare resis petra a vez kontet. Marteze ez eo istor un nozvezhiad sonerezh hag a gomañs da serr-noz evit echuiñ da c’houloù-deiz hepken. Petra a c’hoarvez ? Choazet e vo ganeoc’h hoc’h-unan. Un dra zo sur, bez’ e vo gwallreuz, dañs, chourigoù, dassonioù, douster, kalz a gamaradegezh… Degemer mat deoc’h neuze.\n- EMMANUELLE BOUTHILLIER (kan, biolin, dañs)\n- DYLAN JAMES (gourbiolin, kan, kalfichat)\n> SUL 29 A VIZ EOST : DAME ANGÈLE\nDame Angèle eo raktres div ganerez, div vignonez a-gozh, ha div sonaozerez hag a sav o c’hanaouennoù e brezhoneg dreist-holl. Div vouezh flour ha gwidreüs en em vesk gant o c’hensonerezhioù, a c’hoari an eil hag eben gant o livioù tost hag enebet, gant kanaouennoù dezho o-unan pe gwerzioù adkempennet en un doare tener. Bed an daouad-se zo mesket ennañ hiraezh, gwregelezh, kuzhutadennoù ha barzhoniezh. Dame Angèle a c’hoari ar roll-se, hini ur vaouez hag he dije treuzet an oadoù merket gant kelc’hiadoù an natur ha gant kelc’hiadoù ar vuhez… Un tammig dave da varzhez ar bloavezhioù 70, Anjela Duval, peizantez diouzh an deiz ha skrivagnerez diouzh an noz…\n- ENORA DE PARSCAU > Kan, binvioù-tos, gitar, testennoù, sonerezhioù\n- YOLAINE DELAMAIRE > Kan, binvioù-tos, gitar, testennoù, sonerezhioù\n> SUL 5 a viz GWENGOLO : ERWAN HAMON & YOUSEF ZAYED\nErwan Hamon ha Yousef Zayed o doa kejet an eil gant egile da-geñver krouidigezh Kharoub, ur sonadeg ma oa bodet ar Pempad Hamon Martin ha Basel Zayed. Diwar an arvest-se eo deuet dezho ar c’hoant da grouiñ un daouad-binvioù hag a vesk o bedoù sonerezh hag a ya eus Palestina da Vreizh, en ur lakaat ar pouez war sonaozennoù pep hini. Gant ar meskad fleüt-oud pe fleüt-binvioù-tos emañ an daouad o pleustriñ war un doare kanañ unsonek, hag o tiraez penn-natur ar sonennoù evel ar ganerien a capella. An tonioù, sonaozet dreist-holl gant Erwan ha Yousef, a c’hoari war ar mont ha dont etre levezonioù ar sonerezhioù arab eus Palestina hag ar sonererezhioù pobl eus Breizh, hag a-bep-eil e vez un endro leun a santimantoù don ha pezhioù lusket-kaer. Gant ur son naturel ha diginkl emañ an daouad o c’hoari war an dassonioù hag al livioù, finded an oud, klotadurioù ar fleüt, nerzh ar riq ha war ar modoù (tamperet ha nann-tamperet).\n- ERWAN HAMON > fleüt-treuz koad, bombard\n- YOUSEF ZAYED > oud, binvioù-tos (riq, bendir, darbouka, davul)\nPU : 5 € / Digoust evit ar re dindan 18 vloaz.\nBilhedoù e gwerzh war al lec’h hepken.\nKensevenet gant Kêr Garaez, al Leurenn Glenmor, Eostad Arzoù.\nFacebook Dame Angèle


Kuzhet eo en ur vougev ha klevout a ra an trouzioù graet gant ar re a ya da bourmen war an oad...\nGant un troer-biñsoù eo deuet Youenn d'ar skol. Kerkent ha deuet poent an ehan eo krog ar strollad paotred yaouank da doullañ douar ar porzh gantañ, pep hini d'e dro. A-greiz holl e stok unan anezho ouzh un dra galet...\nUr gefridi a-bouez en deus Arzhur, mont gant e gi Lamri da glask ar Graal. Met n’eo ket ken aes se. Da gentañ o deus naon. Goude eo dav saveteiñ un evn, ober war e dro, boueta anezhañ... Hag amzer a chomo evit ar Graal ?\nMont da gerc’hat bleunioù evit ar skolaerez, da staotañ en erc’h dindan al loar, da welet an ebeul nevez ganet, da sankañ ur gwenneg en douar evit lakaat an arc’hant da ziwanañ. Gant Zett e teu pep tra da vezañ un avañtur !\nAmako zo o vont d’ar skol, gwasket un tamm he c’halonig. Ha perak ‘ta gwasket dreist-holl er mintin-mañ ? Hiziv, evel bep Meurzh vintin, e vo kentelioù haiku gant Mestr Matsuda...\n– Tuân ! Kim-Xuyên ! Emañ ho tadoù o tistreiñ eus ar brezel !\n– Va zad din-me zo distroet d’ar gêr abaoe pell zo dija... a respont ar paotrig.\nHag emañ Tuân o kontañ gevier ?\nSot eo Bruno gant ar c'hoarioù video. Met a-dao trumm eo trapet gant un den bleiz. Met piv eo hemañ ? Hañval a ra dezhoñ anavezout e dad... Un istor gant lusk, hag eo diaes d'ober an diforc'h etre ar wirionez hag ar faltazi...\nSlowly n'eo ket ur jav evel ar re all. Dre chañs evit ar marc'heger bihan a zo war e gein. Gouzout a ra an daolenn lieskementiñ hag ur bern traoù all...\nIliz-Veur Kemper. A-hed an devezh e vez tud paseal en he c'hichen hep teurel pled outi. Kalz a ditouroù a vo kavet diwar he fenn el levr « Dindan selloù Grallon », istor ur paotr yaouank a ya da weladenniñ an iliz-veur gant e dad-kozh. Hemañ a gont d'e vab-bihan un darvoud souezhus a oa c'hoarvezet pell zo... Al levr-mañ a zo anezhañ e galleg ivez : Sous le regard de Gradlon.\nDisoc'hoù 1 - 20 Diwar 56


Ar Gaouenn-erc'h a zo un evn-preizh, Bubo scandiacus (gwechall : Nyctea scandiaca ; Linnaeus (1758) : Strix scandiaca) an anv skiantel anezhañ.\nNe oa kudenn ebet gant stad al labous e 2015 hervez an IUCN rak stabil e oa ar boblañs, hogen da chalus eo bet lakaet e 2017 pa'z eus bet muzuliet un digresk.\nE dibenn ar Pleistoken (etre –80 000 ha –16 000) e veze kavet e Bulgaria, e Bro-C'hall hag er pep brasañ eus Italia.\nE miz Genver 2009 e voe gwelet ur gaouenn-erc'h e Spring Hill, Tennessee, 22 vloaz goude ur weladenn all e 1987. E-kerzh ar goañvez 2011-2012 e voe gwelet miliadoù a laboused e meur a lec'h en SUA ; muioc'h c'hoazh a voe e 2013-2014, ha gwelet e voe Bubo scandiacus e Florida.\nAdtapet diwar « https://br.wikipedia.org/w/index.php?title=Kaouenn-erc%27h&oldid=1973886 »\nKemm diwezhañ d'an 6 Meu 2022 da 09:20


Bibl/Aviel S. Vark - Wikimammenn\nBibl/Aviel S. Vark\nL. Prud’homme, 1866 (Levr kentañ Eil levr, p. 404-430)\n◄ Aviel S. Vazé. Aviel S. Vark. Aviel S. Lukaz. ►\n1. Derou Aviel Jézuz-Krist, mâb Doué.\n2. Ével m’az eo skrivet gan̄d ar profed Izaiaz : Chétu é kasann va éal dirâg da zremm, péhini a aozô ann hén̄d enn da raok.\n3. Mouéz ann hini a lén̄v el léac’h distrô : Aozid hen̄d ann Aotrou, grît ma vézô éeun hé wénodennou.\n4. Iann a ioa el léac’h distrô ô vadézi, hag ô prézégi badisian̄t ar binijen évid distaol ar péc’héjou.\n5. Hag holl vrô Judéa, hag holl dûd Jéruzalem a zeûé d’hé gavout, hag é oan̄t badézet gan̄t-han̄ é ster ar Jourdan, goudé béza an̄savet hô féc’héjou.\n6. Ha Iann a ioa gwisket gan̄t bleô kan̄val, gan̄d eur gouriz ler war-drô d’hé groazel, hag é tebré kiḻeien-raden ha mél gouéz. Hag é prézégé, ô lavarout :\n7. Eunn all a zeû war va lerc’h hag a zô kréoc’h égéd-oun : ha na zellézann két, ô stoui dira-z-han̄, diéréa liamm hé voutou.\n8. Mé em eûz hô padézet enn dour ; hôgen hén̄ hô padézô er Spéred-san̄tel.\n9. Hag é c’hoarvézaz enn deisiou-zé pénaoz é teûaz Jézuz eûz a Nazaret é Galiléa, hag é oé badézet gan̄t Iann er Jourdan.\n10. Ha râk-tâl ô sével eûz ann dour, é wélaz ann én̄vou digor, hag ar Spéred é doaré eur goulm ô tiskenni, hag ô choum war-n-ézhan̄.\n11. Hag eur vouéz a oé kleved enn en̄vou : Té eo va Mâb kér ; enn-od em euz lékéat va c’haran̄tez.\n12. Rak-tâl ar Spéred hen boun̄taz el léac’h distrô.\n13. Hag é choumaz el léac’h distrô daou-ugen̄d dervez, ha daou-ugen̄t nôzvez : hag é oé templet gan̄t Satan : édo é-touez al loéned, hag ann éled a zerviché anézhan̄.\n14. Hôgen pa oé lékéat Iann er vâc’h, Jézuz a zeuaz é Galiléa, hag a brézégaz Aviel rouan̄télez Doué,\n15. O lavarout : Pa eo sévéned ann amzer, ha pa dôsta rouan̄télez Doué, grît pinijen, ha krédid enn Aviel.\n16. Hag ô kerzoud a-héd môr Galiléa, é wélaz Simon, hag An̄dré hé vreûr, péré a daolé hô rouéjou er môr (râk peskétérien oan̄t),\n17. Ha Jézuz a lavaraz d’ézhô : Deûd war va lerc’h, ha mé hô lakai da véza peskéterien tûd.\n18. Hag hî râk-tâl ô véza kuitéed hô rouéjou, a iéaz war hé lerc’h.\n19. Hag ô véza éad eunn nébeût pellôc’h, e wélaz Jakez mâb Zébédé, ha Iann hé vreûr, péré a aozé hô rouéjou enn eur vag :\n29. Ha râk-tâl é c’halvaz anézhô. Hag ô véza lézed hô zâd er vâg gan̄d hé c’hôpraérien, éz éjon̄t, war hé lerc’h.\n21. Hag éz éjon̄t é Kafarnaom : ha kerken̄t Jézuz ô vézâ éad er sinagog da zeiz ar sabbat, é teské anézhô.\n22. Hag é oan̄t souézet gan̄d hé gélen : râg hô deski a réa ével ann hini en deûz ar galloud, ha n’her gréa kéd ével ar Skribed.\n23. Béz’ éz oa enn ho sinagog eunn dén trec’het gan̄t ar spéred louz, péhini a griaz,\n24. O lavarout : Pétra a zô étré té ha nî, Jézuz a Nazaret ? Ha deûed oud-dé évid hor c’holIa ? Gouzoud a rann piou oud, San̄t Doué.\n25. Ha Jézuz a c’hourdrouzaz anézhan̄, ô lavarout : Tâv, ha kéa er-méaz eû̄z ann dén-zé.\n26. Hag ar spéred louz goudé béza hé ziroget, a laoskaz eur c’hri brâz hag a ieaz-kuîd diout-han̄.\n27. Souézet-brâz é oen̄d holl, enn hévélep doaré ma lavaren̄t étré-z-hô : Pétra eo ann dra-man̄ ? Pétrâ eo ar gréden nevez-zé ? Râk gan̄t galloud é c’hourc’hémenn d’ar spérejou louz hô-unan, hag é sen̄ton̄d out-han̄.\n28. Hag ar vrud anézhan̄ a rédaz kerken̄t enn holl vrô enn-drô da C’haliléa.\n29. Ha goudé béza éad er-méaz eûz ar sinagog, éz éjon̄d é tî Simon hag André, gan̄t Jakez ha Iann.\n30. Hogen mamm-gaer Simon a ioa war hé gwélé klan̄v gand ann dersien : ha râk-tâl é komjon̄t out-han̄ diwar hé fenn.\n31. Hag hén̄ ô tôstaat, a rôaz hé zourn d’ézhi hag hé savaz : ha râk-tâl ann dersien a iéaz-kuîd diout-hi, hag é serviché anézhô.\n32. Hôgen diouc’h ar pardaez, pa oé kuzed ann héol, é kaschon̄d d’ézhan̄ ann holl dûd-klân̄v, hag ar ré a ioa trec’het gan̄d ann diaoul :\n33. Hag holl dûd kéar a ioa dastumed dirâg ann ôr.\n34. Hag é iac’héaz kalz a dûd péré hô dôa meûr a glén̄ved, hag é kasaz-kuît kalz a ziaoulou, ha na aotréé kéd d’ézhô homza eûz a gémen̄t-man̄, dré ma anavézen̄d anézhan̄.\n35. Hag an̄trônôz ô véza savet min̄tin mâd, éz éaz enn eul léac’h distrô, hag énô é pédé.\n36. Ha Simon, hag ar ré a ioa gan̄t-han̄ a iéaz war hé lerc’h.\n37. Ha p’hô doé hé gavet, é léverjon̄d d’ézhan̄ : Ann holl a glask ac’hanôd.\n38. Hag hén̄ a lavaraz d’ézhô : Déomp d’ann tôsta bourc’hiou, ha d’ann tôsta keriou, évit ma prézéginn enn-hô : râk da gémen̄t-sé eo ounn deûet.\n39. Hag é prézégé enn hô sinagogou, hag er Galiléa holl, hag é kasé-kuîd ann diaoulou.\n40. Don̄t a réaz d’hé gavout eunn dén lovr, péhini oc’h hé bidi, hag ô pléga hé c’hlîn, a lavaraz d’ézhan̄ : Mar fell d’îd, é hellez va c’harza.\n41. Hôgen Jézuz ô kaout truez out-han̄, a astennaz hé zourn, hag ô steki out-han̄ a lavaraz dézhan̄ : Felloud a ra d’in : Béz karz.\n42. Ha pa en doé homzet, rak-tâl éz éaz al lovren̄tez diout-han̄, hag é oé karz.\n43. Ha Jézuz a gasaz anézhan̄ kuit râk-tâl, goudé béza difennet out-han̄ komza,\n44. O lavaroud d’ézhan̄ : Gwél na liviri kémen̄t-man̄ da zén : hôgen kéa, en em ziskouéz da brin̄s ar véleien, ha kinnig évid da garzérez ar péz a zô gourc’hémennet gan̄t Moizez da desteni d’ézhô.\n45. Hôgen hé-man̄ ô véza éat-kuît a zéraouaz komza ha diskléria hé barédigez, enn hévélep doaré na hellé mui Jézuz mon̄d é kéar dirâg ann holl ; hôgen hén̄ a choumé er-méaz é lec’hiou distrô, hag a bép tû é teûed d’hé gavout.\n1. Ha nébeût goudé é tistrôaz da Gafarnaom.\n2. Ha kerken̄t ha ma oé klevet pénaoz édo enn tî, en em strollaz kalz a dûd, enn hévélep doaré m’az oa anézhô enn tû all d’ann ôr ; hag hén̄ a brézégé d’ézhô ar gér.\n3. Hag é oé kased d’ézhan̄ eur paralitik, péhini a zouget gan̄t pévar dén.\n4. Hag ével na hellen̄t kéd hé ziskouéza da Jézuz dré ann abek d’ann en̄groéz, é tistôjon̄d ann tî é péhini édo, hag ô véza hé doullet, é tiskenjon̄d ar gwélé war béhini é oa kousked ar paralitik.\n5. Hôgen Jézuz ô wéloud hô feiz, a lavaraz d’ar paralitik : Va mab, da béc’héjou a zo distaoled d’îd.\n6. Hôgen eur ré eûz ar Skribed a ioa azézed énô, hag a venné enn hô c’halounou :\n7. Pétrâ a fell d’ann dén-zé da lavarout ? A-énep Doué hag al lézen é komz : Piou a hell. disteûrel ar péc’héjou, néméd Doué hép-kén ?\n8. Jézuz ô véza anavézet râk-tâl dré hé spéréd ar péz a vennen̄d enn-hô hô-unan, a lavaraz d’ézhô : Perâg é vennit-hu kémen̄t-sé enn hô kalounou ?\n9. Péhini eo ann esa, lavarout d’ar paralitik : Da béc’hédou a zô distaoled d’îd, pé lavarout : Saô, kémer da wélé, ha balé ?\n10. Hôgen évit ma wiot pénaoz Mâb ann dén en deûz ar galloud war ann douar da zisteurel ar péc’héjou (é lavaraz d’ar paralitik),\n11. É lavarann d’îd : Saô, kémer da wélé, ha kéa d’az tî.\n12. Hag hén̄ a zavaz râk-tâl : hag ô véza kéméred hé wélé, éz éaz-kuît dirâg ann holl, enn hévélep doaré ma oé souézet-brâz ann holl, ha ma veûljon̄t Doué, ô lavarout : Biskoaz n’hon eûz gwélet kémen̄d all.\n13. Hag ô vézâ éad er-méaz adarré war-zû ar môr, ann holl bobl a zeûé d’hé gavout, hag é kélenné anézhô.\n14. Ha pa’z éa ébiou, é wélaz Lévi mâb Alfé péhini a ioa azézet é tî ar gwiriou, hag é lavaraz d’ézhan̄ : Deûz war va lerc’h. Hag hén̄ a zavaz hag a iéaz war hé lerc’h.\n15. Hag é c’hoarvézaz, pa édo ouc’h taol é ti ann dén-zé, pénaoz kalz a bublikaned hag a béc’herien en em lékéaz ivé ouc’h taol gan̄t Jézuz, ha gan̄d hé ziskibled ; râk kalz a ioa anézhô war hé lerc’h.\n16. Ar skribed hag ar farisianed ô wélout pénaoz é tebré gan̄d ar bublikaned ha gan̄d ar béc’herien, a lavaraz d’hé ziskibled : Pérâg é tebr hac éc’h év hô Mestr gan̄d ar bublikaned ha gan̄d ar béc’herien.\n17. Jézuz ô véza klevet kémen̄t-sé, a lavaraz d’ézhô : Né kéd ar ré iac’h hô deûz ézomm a louzaouer, ar ré glan̄v eo. Râk n’ounn két deûet évit gervel ar ré wirion, hôgen évit gervel ar béc’herien.\n18. Ha diskibled Iann hag ar farizianed a iuné : hag é teujon̄t, hag é léverjon̄d d’ézhan̄ : Pérâk a iun diskibled Iann hag ar farizianed, ha na iun két da ziskibled-dé ?\n19. Ha Jézuz a lavaraz d’ézhô : Bugalé ar pried hag hî a hell iuni é-pâd ma éma ar pried gan̄d-hô ? Na hellon̄t két iuni é-pâd ma éma ar pried gan̄t-hô.\n20. Hôgen don̄d a rai deisiou é péré é vézô lamet ar pried digan̄t-hô ; hag enn amzer-zé é iunin̄t.\n21. Dén na c’hrî eur pen̄sel mézer nevez oud eur zaé gôz : anéz ar pen̄sel nevez a ziframfé ar méser kôz, hag ar rôg a vijé gwâz.\n22. Ha dén na laka gwîn nevez é listri kôz : anéz ar gwîn a dorfé al listri, ar gwîn a rédje, hag al listri a vé kollet : hôjen réd eo lakaad ar gwîn nevez é listri nevez.\n23. C’hoarvézoud a réaz c’hoaz pénaoz pa dréméné ann Aotrou dré eur park éd é deiz ar sabbat, hé ziskibled enn eur gerzout a zéraouaz kutuḻa tamoézennou.\n24. Hôgen ar farizianed a lavaraz d’ézhan̄ : Pérâg é ra ar ré-zé ar pez a zô berzet é deisiou ar sabbat ?\n25. Hag hén̄ a lavaraz d’ézhô : Ha n’hoc’h eûs-hu két biskoaz lennet ar péz a réaz David, pa en doé ézomm, ha pa en doé naoun hén̄ hag ar ré a ioa gan̄t-han̄ ?\n26. Pénaoz éz éaz é tî Doué, enn amzer Abiatar prin̄s ar véleien, hag é tebraz baraou ar c’hénig, péré na oa aotréed hô dibri néméd d’ar véleien hép-kén, hag é rôaz Iôd d’ar ré a ioa gan̄t-han̄ ?\n27. Lavaroud a réaz c’hoaz d’ézhô : Ar sabbat a zô gréad évid ann dén, ha né kéd ann dén a zô gréad évid ar sabbat.\n28. Dré-zé Mâb ann dén a zô ann Aotrou eûz ar sabbat hé-unan.\n1. Ha Jézuz a iéaz adarré er sinagog ; hag énô éz oa eunn dén péhini en doa eunn dourn dizec’het.\n2. Hag éc’h évésaen̄t out-han̄, da wélout hag hen a iac’hajé ann den-zé da zeiz ar sabbat, évit ma tamaljen̄d anézhan̄.\n3. Hag é lavaraz d’ann dén péhini en doa eunn dourn dizec’het : Saô é kreiz.\n4. Hag é lavaraz d’ézhô : Ha berzed eo da zeiz ar sabbat ôber ar mâd, pé ann drouk ? Savétei ar vuez, pé hé lémel ? Hôgen hî a davaz.\n5. Hag ô selloud out-hô gan̄t buanégez, hag ô véza glac’haret eûz a zallen̄tez hô c’haloun, é lavaraz d’ann dén-zé : Astenn da zourn. Hag hén̄ hé astennaz, hag é teûaz iac’h.\n6. Hôgen ar Farizianed ô véza éat-kuît, en em guzuliaz gan̄d ann Hérodianed pénaoz hén koljen̄t.\n7. Hôgen Jézuz en em dennaz gan̄d hé ziskibled étrézég ar môr : hag eul lôd brâz a dûd eûz a C’haliléa hag eûz a Judéa a iéaz war hé lerc’h.\n8. Hag eûz a Jéruzalem, hag eûz a Iduméa, hag eûz a enn tu all d’ar Jourdan ; hag eûz ar vrôiou enn-drô da Dîr ha da Zidon, eul lôd brâz a dûd, ô klevout ar péz a réa, a zeûaz d’hé gavout.\n9. Hag é lavaraz d’hé ziskibled derc’hel daré d’ézhan̄ eur vag, enn abek d’ann en̄groéz, gan̄d aoun na vijé gwasket gan̄t-hô.\n10. Râk kalz a iac’héé, enn hévélep doaré ma en em daolé war-n-ézhan̄ évit gellout steki out-han̄, kémen̄d hini en doa eur gouli-bennâg.\n11. Hag ar spérédou louz, pa her gwélen̄t, a stoué dira-z-han̄, hag a grié, ô lavarout :\n12. Té eo Mâb Doué. Hôgen hén̄ a c’hourc’hémennaz stard d’ézhô na zisklerjen̄t kéd anézhan̄.\n13. Hag hén̄ ô véza piñet war eur ménez a c’halvaz davet-han̄ ar ré ma fellaz d’ézhan̄ : hag é teujon̄t d’hé gavout.\n14. Daouzég a hanvaz anézhô évit béza gan̄t-han̄, hag évid hô c’hâs da brézégi.\n15. Hag é rôaz d’ézhô ar galloud da iac’haad ar ré glân̄v, ha da gâs-kuîd ann diaoulou.\n16. Simon, da béhini é rôaz ann hanô a Ber :\n17. Ha Jakez mâb Zébédé, ha Iann breûr Jakez ; péré a hanvaz Boanergez, da lavaroud eo, mipien ar gurun :\n18 Hag An̄dré, ha Filip, ha Bertélé, ha Mazé, ha Tomaz, ha Jakez mâb Alfé, ha Tadé, ha Simon ar C’hananéad.\n19. Ha Iuzaz Iskariot, péhini hen gwerzaz.\n20. Hag é teujon̄d enn tî, hag ar bobl en em strollaz a nevez, enn hévélep doaré na hellen̄t két dibri bara.\n21. Ha pa glevaz hé dûd kémen̄t-sé, éz éjon̄d évit krégi enn-han̄ : râk lavaroud a réan̄t pénaoz é oa kolled hé skian̄t gan̄t-han̄.\n22. Hag ar Skribed, péré a ioa deûed euz a Jéruzalem, a lavaré pénaoz é oa trec’het gan̄t Béelzébub, ha pénaoz é kasé-kuîd ann diaoulou gan̄t penn ann diaoulou.\n23. Hag ô véza strolled anézhô, é lavaraz d’ézhô gant parabolen : Pénaoz é hell Satan kâs Satan kuît ?\n24. Mar béz eur rouan̄télez dizunvan enn-hi hé-unan, na hell kéd ar rouan̄tétez-zé choum enn hé zâ.\n25. Ha mar béz eunn ti dizunvan enn-han̄ hé-unan, na hell kéd ann tî-zé choum enn hé zâ.\n26. Ha mar teû Satan da zispac’ha out-han̄ hé-unan, dizunvaned eo, ha na hell két choum enn hé zâ, hôgen ann divez a gâv.\n27. Dén na hell mon̄d é ti ann dén kré ha preiza hé listri, néméd da gen̄ta en défé éréed ann dén kré, ha neuzé é preizô hé dî.\n28. É-gwirionez hel lavarann d’é-hoc’h, pénaoz pép péc’hed ha pép lé-douet hô dévézô gréat mipien ann dûd a vézô distaoled d’ézhô.\n29. Hôgen piou-pennâg en dévézo komzed a-éneb ar Spéred-glân̄, na vézô bikenn distaoled d’ézhan̄, hôgen kabluz é vézô euz a eur gwall peûr-baduz.\n30. Dré ma lavaren̄d : Éma ar spéred louz gan̄t-han̄.\n31. Koulskoudé hé vamm hag hé vreûdeûr a zeuaz : hag ô véza choumed er méaz é kaschon̄d d’hé c’hervel.\n32. Ar bobl a ioa azézet enn-drô d’ézhan̄. Chétu da vamm ha da vreûdeûr a zô er-méaz hag a glask ac’hanod.\n33. Hag hén̄ a respoun̄taz, hag a lavaraz d’ézhô : Piou eo va mamm, ha piou eo va breûdeûr ?\n34. Hag ô selloud oud ar ré a ioa azézet enn-drô d’ézhan̄, é lavaraz : Chétu va mamm ha va breûdeur.\n35. Rak piou-bennâg a ra ioul Doué, hen-nez a zô va breûr, va c’hoar ha va mamm.\n1. Hac é téraouaz adarré kélenna é-harz ar môr : hag eul lôd brâz a dûd en em zastumaz war hé drô, enn hévélep doaré ma piñaz war eur vâg ha ma azézaz a-ziouc’h ar môr ; hag ann holl bobl a ioa war ann douar é aot ar môr.\n2. Hag hén̄ a zeské d’ézhô kalz a draou gan̄t parabolennou, hag é lavaré d’ézhô enn hé zeskadurez :\n3. Sélouit : Chétu ann hader a iéaz da hada.\n4. Hag é-pâd é hadé, lôd eûz ann hâd a gouezaz a-héd ann hen̄t, ha laboused ann én̄v a zeûaz, hag hé zebraz.\n5. Lôd all a gouézaz enn eul léac’h meinek é péléac’h n’en doé két kalz a zouar : hag é savaz kerken̄t dré né oa két kalz a zounder douar :\n6. Ha pa oé saved ann héol, é lôskaz : hag ô véza n’en doa kéd a c’hrisien, é sec’haz.\n7. Ha lôd all a gouézaz é-touez ann drein, hag ann drein a zavaz, hag a vougaz anézhan̄, ha na rôaz kéd a frouez.\n8. Ha lôd a gouézaz é douar mad : hag a rôaz frouez péhini a zavaz, hag a greskaz, hag a rôaz unan trégon̄t, unan tri-ugen̄t, unan kan̄t kémen̄d all.\n9. Hag é lavaré : Ra zélaouô néb en deûz diskouarn da glevout.\n10. Ha pa édo hé-unan, ann daouzég a ioa gan̄t-han̄ a c’houlennaz digan̄t-han̄ pétrâ é oa ar barabolen-zé.\n11. Hag é lavaraz d’ézhô : Rôed eo d’é-hoc’h da anaout traou kuzet rouan̄télez Doué : hôgen d’ar ré a zô er-méaz, pép trâ a c’hoarvez gan̄t parabolennou.\n12. Évit pa wélin̄t é wélin̄t, ha na wélin̄t két, hag ô klevout é klevin̄t, ha na boellin̄t két : gand aoun na zeûfen̄t da gemma a vuez, ha na vé distaoled d’ézhô hô féc’héjou.\n13. Hag é lavaraz d’ézhô : Ha na boellit-hu kéd ar barabolen-zé ? Pénaoz éta é poellot-hu ann holl barabolennou ?\n14. Néb a hâd, a hâd ar gér.\n15. Hôgen ar ré a zô a-héd ann hen̄t, eo ar ré é péré eo bét haded ar gér, ha pa hô deûz hé glevet, kerken̄t é teû Satan ; hag é lamm ar gér a ioa béd hadet enn hô c’halounou.\n16. Ével-sé ar ré a zô béd hadet é lec’hiou meinek, eo ar ré péré a glev ar gér, hag a gémer anézhan̄ râk-tâl gan̄t laouénidigez :\n17. Hag ô véza n’hô deûz kéd a c’hrisien enn-hô hô-unan, n’émin̄t néméd évid eunn amzer : ha pa zeû eunn enkrez pé eunn heskin-bennâg enn abek d’ar gér, kerken̄t é kéméron̄t gwall skouér.\n18. Hag ar ré a zô béd hadet é-touez ann dréz, eo ar ré a zélaou ar gér ;\n19. Ha préderiou ar béd-man̄, touellérez ar madou, hag ann holl droug-ôberiou all ô véza éad enn-han̄, a voug ar gér, hag hel laka da véza difrouez (G).\n20. Hag ar ré a zô béd hadet é douar mâd, eo ar ré a zélaou ar gér, a gémer anezhan̄ hag hel laka da zigas frouez, lôd trégon̄t, lôd tri-ugen̄t, lôd kan̄t kémen̄d all.\n21. Lararoud a réaz ivé d’ézhô : Ha kéméroud a réeur eur c’hleûzeur évid hé lakaad dindân ar boézel, pé dindân ar gwélé ? Ha né kéd évid hé lakaad war eur c’han̄toler ?\n22. Râk n’eûz nétrâ kuzet, na dlé béza diskleriet : ha na réeur nétrâ évit béza gôlôet, hôgen évit béza gwélet gan̄d ann holl.\n23. Mar en deûz diskouarn da glevout, ra glevô.\n24. Hag é lavaraz c’hoaz d’ézhô : Likid évez oud ar péz a glevit. Diouc’h ar ven̄t gan̄t péhini hô pézô men̄tet, é viot men̄tet hoc’h-unan, hag é vézô rôed d’é-hoc’h ouc’h-penn.\n25. Râk néb en deûz, a vézô rôet d’ézhan̄ ; ha néb n’en deûz két, a vézô lamed digan̄t-han̄ ar péz zô-kén en deûz.\n26. Hag é lavaraz ivé : Rouan̄télez Doué a zô hén̄vel oud eunn dén a daol hâd enn douar (M).\n27. Pé é kousk, pé é sâv enn nôz hag enn deiz, ann hâd a hegin, hag a gresk hép ma oar-hén̄ pénaoz.\n28. Râg ann douar a zoug frouez anézhan̄ hé-unan ; da gen̄ta ar iéot, goudé ann damoézen, ha goudé ann éd leûn enn damoézen.\n29. Ha pa vez daré ar frouez, é lékéeur râk-tâl ar fals enn-han̄, dré ma eo deûed ar médérez.\n30. Hag é lavaraz adarré : Ouc’h pétrâ é lakaimp-ni eo hével rouan̄télez Doué ? Ha dré hé barabolen é tiskouézimp-ni anézhi ?\n31. Hén̄vel eo oud eur c’hreûnen sezô, péhini pa eo hadet enn douar, a zô ar bihana eûz ann holl hadou eûz ann douar :\n32. Ha pa eo hadet, é sâv hag é teû brasoc’h égéd ann holl louzou, hag é ra skourrou brâz, enn hévélep doaré ma hell laboused ann én̄v choum dindân hé skeûd.\n33. Ével-sé é komzé out-hô gan̄t kalz a baraboleonou, diouc’h ma hellen̄t poella.\n34. Hôgen na gomzé kéd out-hô hép parabolen : ha pa né vézé gan̄t-han̄ néméd hé ziskibled, é tisklerié pép trâ d’ar ré-man̄.\n35. Enn dervez-zé, pa oé deûed ar pardaez, é lavaraz d’ézhô : Tréménomp enn tû all d’ann dour.\n36. Hag ô véza kaset-kuîd ar bobl, é lékéjon̄d anézhan̄ enn eur vag : ha bagou all a ioa gan̄t-han̄.\n37. Hag é savaz eur stourm brâz a avel, hag ar c’hoummou a gouézé er vâg, kémen̄t ma oa leûn ar vâg a zour (M).\n38. Koulskoudé Jézuz a ioa diadré ar vâg, kouskét war eur penn-wélé : dihuna a réjon̄d anézhan̄, hag é léverjon̄d d’ézhan̄ : Mestr, ha n’éc’h euz-té kéd a bréder gan̄t ma’z éomp da goll ?\n39. Hag ô sével enn hé zav é c’hourdrouzaz ann avel, hag é lavaraz d’ar môr : Taô, sioula. Hag ann avel a davaz ; hag é teûaz sioul-brâz ann amzer (M).\n40. Hag é lavaraz d’ézhô : Pérâg hoc’h eûs-hu aoun ével-se ? Ha n’hoc’h eûs-hu kéd a feiz ? Hag hî hô doé eur spoun̄t brâz, hag é lavaren̄d ann eil d’égilé : Piou, war hô ménô, eo hé-man̄, a zen̄t out-han̄ ann avel hag ar môr ? (M)\n1. Hag ô véza treûzed ar môr, é teujon̄d é brô ar Jérazéned.\n2. Ha Jézuz ô véza diskenned eûz ar vâg, eunn dén touellet gan̄d ann diaoul a ziredaz râk-tâl d’hé gavout o ton̄t eûz ar bésiou,\n3. É péléac’h é choumé, ha dén na hellé hé éréa, gan̄t chadennou zô-kén :\n4. Râg évit-han̄ da véza béd aliez éréet gant chadennou ha gan̄d hualou, é torré hé chadennou, é tiframmé hé hualou, ha dén na hellé hé zon̄va.\n5. Hag aliez é choumé enn nôz hag enn deiz er bésiou ha war ar ménésiou ô c’harmi hag oc’h en em vloun̄sa gan̄t mein.\n6. Hôgen pa wéIaz Jézuz a bell, é rédaz hag é azeûlaz anézhan̄ :\n7. Hag ô kria gan̄d eur vouéz gré, é lavaraz : Pétrâ a zô étré té ha mé, Jézuz mâb Doué uc’hel-meûrbéd ? Da bidi a rann dré ann hanô a Zoué, na en̄krez kéd ac’hanoun.\n8. Hag hén a lavaraz d’ézhan̄ : Spéred louz, kéa er-méaz eûz ann dén-zé.\n9. Hag e c’houlennaz digan̄t-han̄ : Pé hanô éc’h eûz ? Hag hén̄ a lavaraz : Léjion eo va hanô, râk kalz omp.\n10. Hag é pédé kaer anézhan̄ n’her c’hasché kéd er-méaz eûz ar vrô.\n11. Hôgen béz’ éz oa énô eur van̄den vrâz a vôc’h ô peûri a-héd ar ménez.\n12. Hag ann diaoulou a bédé anézhan̄, ô lavarout : Kâs ac’hanomp er môc’h évit m’az aimp enn-hô.\n13. Ha Jézuz a aotréaz râk-tâl kémen̄t-sé d’ézhô. Hag ar spéréjou louz ô von̄t-kuît a iéaz er môc’h : hag ann holl van̄den, euz a béré éz oa daou vil, en em daolaz gan̄t frouden er môr, hag é oen̄t beûzed er môr.\n14. Hôgen ar ré a vésé anézhô a dec’haz, hag a lavaraz kémen̄t-sé é kéar hag er parkou. Ha kalz tûd a iéaz er-méaz da wélout pétrâ a ioa c’hoarvézet.\n15. Hag ô véza deûed étrézé Jézuz, é wéljon̄d ann hini a ioa bét trec’het gan̄d ann diaoul, péhini a ioa azézet, gwisket, hag enn hé skian̄t vâd, hag hî a oé spoun̄tet.\n16. Ar ré hô doa gwélet a lavaraz d’ézhô kémen̄d a ioa c’hoarvézet gan̄d ann hini a ioa trec’het gan̄d ann diaoul, ha gand ar môc’h.\n17. Hag é téraoujon̄d hé bédi da von̄d er-méaz eûz a barz hô brô.\n18. Pa biñé er vâg, ann hini a ioa bét trec’het gan̄d ann diaoul, a bédaz anézhan̄ m’hen lezché da von̄t gan̄t-han̄.\n19. Hôgen Jézuz na aotréaz kéd d’ézhan̄, hag a lavaraz d’ézhan̄ : Kéa d’az tî da gavoud da dûd, ha grâ mének d’ézhô eûz a gémen̄t en deûz gréad ann Aotrou d’îd, hag eûz hé drugarez enn da gén̄ver.\n20. Hag hé-man̄ a iéaz-kuît, hag a zéraouaz embanna é Dékapoliz kémen̄d en doa gréat Jézuz enn hé génver : hag ann holl a oé souézet-brâz.\n21. Jézuz ô véza adarré tréméned enn tû all d’ann dour, râk tôst édo d’ar môr, eul lôd brâz a bobl en em zastumaz war hé drô.\n22. Hag é teûaz eur penn eûz ar sinagog hanvet Jairuz : ha pa wélaz Jézuz, en em strin̄kaz d’hé dreid.\n23. Hag é pédé anézhan̄ stard, ô lavarout : Daré eo va merc’h da vervel, deuz, laka da zourn war-n-ézhi, hag é vézo paré, hag é vévô.\n24. Jézuz a iéaz gan̄t-han̄, hag eur bobl brâz a iéaz war hé lerc’h, hag a vac’hé anézhan̄.\n25. Hag eur vaouez, a ioa klân gan̄d ann diwad daouzék vloaz a ioa ;\n26. Hag é doa gouzan̄vet kalz a boan étré daouarn al louzaouerien : hag é doa dispiñet hé holl madou, héb béza gounézet nétrâ, hôgen ô véza en em gavet gwâz-oc’h-wâz ;\n27. O véza klevet komza eûz a Jézuz, a zeûaz a-ziadré é-touez ar bobl, hag a zournataz hé zaé.\n28. Rag hi a lavaré : Mar gellann hép-kén dournata hé zaé, é vézinn paré.\n29. Ha râk-tâl mammen hé goâd a oé dizec’het : hag éc’h anavézaz enn hé c’horf é oa paré hé gouli.\n30. Ha kerken̄t Jézuz oc’h anaoud enn-han̄ hé-unan ar galloud a ioa éad er-méaz anézhan̄, ô véza en em drôed oud ar bobl, a lavaraz : Piou en deûz stoked ouz-in ?\n31. Hag hé ziskibled a lavaras d’ézhan̄ : Ann en̄groez a wélez ô vac’ha ac’hanôd, hag é lévérez : Piou en deûz stoked oc’h va diḻad ? (G).\n32. Hag é sellé enn-drô d’ézhan̄ évit gwélout ann hini é doa gréat kémen̄t-sé.\n33. Hôgen ar vaouez a wié ar péz a ioa c’hoarvézed enn-hî, a oé spoun̄tet hag en em lékéaz da gréna, hag éz éaz hag en em strin̄kaz d’hé dreid ; hag é lavaraz d’ézhan̄ ar wirionez hed-da-hed.\n34. Hôgen hén a lavaraz d’ézhi : Va merc’h, da feiz en deûz da iac’héet : kéa é péoc’h, ha béz paré eûz da c’houli.\n35. Pa gomzé c’hoaz, é teûaz tûd euz a dî penn ar sinagog, hag a lavaraz d’ézhan̄ : Marô eo da verc’h ; pérâg é torrez-té c’hoaz penn ann Aotrou ?\n36. Hôgen Jézuz ô klevoud ar péz a lavaren̄t, a lavaraz da benn ar sinagog : N’az péz kéd a aoun : kréd hép-kén.\n37. Ha na aotréaz da zén mon̄d war hé lerc’h, néméd da Ber, ha da Jakez, ha da Iann breûr Jakez.\n38. Hag ô véza éad é tî penn ar sinagog, é wélaz safar, lôd ô lén̄va, lôd ô kria kré.\n39. Ha pa oé éad enn tî, é lavaraz d’ézhô : Pérâg é safarit-hu, hag é lén̄vit-hu ? Né két marô ar plac’h-iaouan̄k, hôgen kousked eo.\n40. Hag é réan̄t goab anézhan̄. Hôgen hén̄, goudé béza lékéad ann holl er-méaz, a géméraz tâd ha mamm ar plac’h iaouan̄k, hag ar ré en doa kaset gan̄t-han̄, hag éz éaz el léac’h ma édo gourvézed ar plac’h-iaouan̄k (G).\n41. Hag ô kéméroud dourn ar plac’h-iaouan̄k, é lavaraz d’ézhi : Talita kumi, da lavaroud eo : Plac’h-iaouan̄k. (hé lavaroud a rann d’îd), saô.\n42. Ha râk-tâl é savaz ar plac’h-iaouan̄k, hag é valéaz : râk daouzék vloaz é doa. Hag é oen̄t souézet meûrbéd.\n43. Ha Jézuz a c’hourc’hémennaz stard d’ézhô na lavarjen̄d ann dra-zé da zén : hag é lavaraz rei da zibri d’ézhi.\n1. Jézuz ô véza éad ac’hanô, a iéaz d’hé vrô hé-unan : hag hé ziskibled a iéaz war hé lerc’h.\n2. Ha deiz ar sabbat ô véza deûet, é téraouaz kélenna er sinagog : kalz eûz ar ré hen sélaoué a oa souézet brâz eûz hé gélennadurez, hag a lavaré : A béléac’h eo deûed da hé-man̄ kémen̄t-sé ? Pétrâ eo ar furnez a zô bét roed d’ézhan̄, hag ar burzudou a zô gréat gan̄d hé zaouarn.\n3. Ha né d-ef-hén̄ kéd eur méchérour, mâb Mari, breûr Jakez, ha Jozef, ha Judaz, ha Simon ? Hag hé c’hoarézed, ha n’émin̄d-hi kéd aman̄ gan-é-omp ? Hag é kaven̄t tamall enn-han̄.\n4. Hôgen Jézuz a lavaraz d’ézhô : Eur profed né d-eo kéd héb hanô-mâd néméd enn hé vrô, hag enn hé dî, hag é-touez hé dûd.\n5. Ha na hellaz ôber énô burzud é-béd, néméd ma paréaz eunn niver bihan a dûd klan̄v oc’h astenna hé zaouarn war-n-ézhô.\n6. Hag hén̄ a ioa souézet gan̄d hô diskrédoni ; hag éz éa da gélenna dré ar bourc’hiou tro-war-drô.\n7. Hag é c’halvaz ann daouzék : hag é téraouaz hô c’hâs daou ha daou hag é rôaz d’ézhô galloud war ar spéréjou louz.\n8. Hag é c’hourc’hémennaz d’ézhô na gaschen̄t nétrâ enn hen̄t, nag ézef, na bara, nag arc’han̄t enn hô ialc’h, hôgen eur vaz hép-kén.\n9. Hag arc’henna boutou, ha na gémerjen̄t kéd diou zaé.\n10. Hag é lavaraz d’ézhô : É pé tî-bennâg ma ’z éot, choumid enn-han̄ bété ma ’z éot-kuîd ac’hanô :\n11. Ha mar éz eûz unan-bennâg ha na zigémérô két, pé na sélaouô kéd ac’hanoc’h, pa ’z éot-kuîd ac’hanô, hejid ar poultr eûz hô treid é testéni enn hô énep.\n12. Hag ô véza éat-kuît, é prézégjon̄d d’ann dûd ma rajen̄t pinijen :\n13. Kalz a ziaoulou a gaschon̄t kuît ; kalz a dûd klan̄v a frotjon̄t gan̄d éôl, hag é iac’héjon̄d anézhô.\n14. Ar roué Hérodez a glevaz méneg eûz a gémen̄t-sé (râg hanô Jézuz a oa anavézet-brâz), hag é lavaraz : Iann Badézour eo a zô saved a varô da véô : ha dré-zé eo é ra kémen̄d a vurzudou.\n15. Ré all a lavaré : Éliaz eo. Lôd all a lavaré : Profed eo ével unan eûz ar Broféded.\n16. Hérodez ô klevout kémen̄t-sé a lavaraz : Iann da béhini em eûz lékéat trouc’ha hé benn, a zô saved a varô da véô.\n17. Râg Hérodez en doa kaset tûd da gémérout Iann, ha d’hé lakaad er vâc’h, dré ann abek da Hérodiaz grég d’hé vreûr Filip gan̄t péhini é oa dimézet.\n43. Hag é kaschon̄t gan̄t-ho daou-zék paner leûn gan̄d ann dilerc’h eûz ar bara hag eûz ar pésked.\n12. Ha na aotréit kéd d’ézhan̄ ôber muioc’h évid hé dâd pé hé vamm,\n13. O lakaad da véza didalvez gourc’hémenn Doué dré hô kéménnadurez a-c’hénou, péhini hoc’h eûz gréat hoc’h-unan : ha kalz traou all hén̄vel ouc’h ar ré-man̄ a rit c’hoaz.\n14. Hag ô c’hervel adarré ar bobl, é lavaraz d’ézhô : Va c’hlevid holl, ha poellit.\n15. Nétrâ a-ziavéaz a gémen̄d a ia é korf ann dén na hell hé zaotra. Hôgen ar péz a zeu er-méaz eûz ann dén, eo a zaotr ann dén.\n16. Mar en deûz eur ré diskouarn da zélaoui, ra zélaouô.\n17. Goudé m’en doé kuitéet ar bobl, ha ma oé deûed enn tî, hé ziskibled a c’houlennaz out-han̄ pétrâ a verké ar barabolen-zé.\n18. Hag hén̄ a lavaraz d’ézhô : Pénaoz ha c’houi a zô ivé hép poell ? Na ouzoc’h két pénaoz kémen̄t trâ eûz a ziavéaz a ia é korf ann dén na zaotr kéd anézhan̄ :\n19. Râg ann dra-zé na ia kéd enn hé galoun, hôgen enn hé gôv, a béléac’h é kouéz el léac’h distrô, goudé béza karzet ar boéd holl ?\n20. Hôgen, émé-z-han̄ , ar péz a zeû eûz ann dén eo a zaotr ann dén.\n21. Râg eûz a ziabarz kaloun ann dûd eo é teû ar gwall vénosiou, ann avoultriésiou, ar gadélésiou, al lazérésiou,\n22. Al laéron̄siou, ar bizoni, ann drougiézou, ann touellérez, al lousdoniou, ann drouk-lagad, ann touadellou, ar balc’hder, ann diboell.\n23. Ann holl wallou-zé a zeû eûz ann diabarz, hag a zaotr ann dén.\n24. Hag ô von̄t-kuîd ac’hanô éz éaz Jézuz war harzou Tîr ha Sidon : hag ô véza éad enn eunn tî, é fellé d’ézhan̄ na vijé gwézet kémen̄t-sé gan̄d dén, ha na hellaz két béza kuzet :\n25. Râg eur c’hrég péhini é doa hé merc’h en̄krézet gan̄d ar spéred louz, ô véza klevet méneg anézhan̄, a zeuaz râk-tâl hag en em daolaz d’hé dreid.\n26. Hôgen ar c’hrég-zé a ioa paganez, hag eûz a vrô ar Sirofénisidi. Hag é pédé anézhan̄ da gâs ann diaoul er-méaz eûz a gorf hé merc’h.\n27. Ha Jézuz a lavaraz d’ézhi : Lez da gen̄ta ar vugalé d’en em walc’ha : râk né két mâd kémérout bara ar vugalé, hag hé deûrel d’ar chas.\n28. Hôgen hî a respoun̄taz, hag a lavaraz d’ézhan̄ : Gwîr eo, Aotrou : hôgen ar chas bihan a zebr dindân ann daol bruzunou bara ar vugalé.\n29. Ha Jézuz a lavaraz d’ézhi : Dré ann abek d’ar gér-zé, kéa, éad eo ann diaoul er-méaz eûz da verc’h.\n30. Ha pa oé éad enn hé zî, é kavaz hé merc’h kousket war hé gwélé, hag ann diaoul éat-kuît.\n31. Hag ô kuitaad harzou Tîr, é teuaz adarré dré Zidon étrézék môr Galiléa, ô tréménoud dré greiz harzou Dékapoliz.\n32. Hag é oé kased d’ézhan̄ eunn dén bouzar ha mud, oc’h hé bidi da lakaad hé zourn war-n-ézhan̄.\n33. Hag ô tenna anézhan̄ eûz a greiz ann en̄groez a-dû, é lékéaz hé viziad enn hé ziskouarn : hag ô véza tufet, é stokaz oud hé déôd :\n34. Hag ô selloud ouc’h ann én̄v, éc’h huanadaz, hag é lavaraz d’ézhan̄ : Efféta, da lavaroud eo, digorit.\n35. Ha râk-tâl hé ziskouarn a oé digor, hag hé déod stagellet a oé diéréet, hag é komzaz fréaz.\n36. Hag é tifennaz out-hô na lavarjen̄d ann dra-man̄ da zén. Hôgen seûl-vui ma tifenné out-hô, seûl-vui é vruden̄t anézhan̄ :\n37. Hag ô véza souézét-brâz, é lavaren̄t : Gréat mâd eo pép trâ gan̄t-han̄ ; lakaad a ra ar ré vouzar da glevout, hag ar ré vud da gomza.\n1. Enn deisiou-ze ô véza ma oa c’hoaz kalz a bobl, ha n’hô doa kéd a béadrâ da zibri, Jézuz a c’halvaz hé ziskibled hag a lavaraz d’ézhô :\n2. Truez em eûz oud ar bobl-zé ; râk trî déz zô é choumon̄t gan-én̄, ha n’hô deûz nétrâ da zibri.\n3. Ha mar kasann anézhô d’hô zî war iûn, é fatin̄t enn hen̄t : rak lôd a zô deûed a bell.\n4. Hag hé ziskibled a lavaraz d’ézhan̄ : Pénaoz é kafemp-ni el léac’h-distrô-man̄ a-walc’h a vara évid hô gwalc’ha ?\n5. Hag hén̄ a c’houlennaz digan̄t-hô : Péd bara hoc’h eûs-hu ? Hag hi a lavaraz : Seiz.\n6. Ha Jézuz a c’hourc’hémennaz d’ar bobl azéza war ann douar. Hag ô kéméroud ar seiz bara, é réaz hé drugarez, hô zorraz, hag hô rôaz d’hé ziskibled évid hô lakaad dirâg ar bobl ; hag ar ré-man̄ hô lékéaz dirâg ar bobl.\n7. Béz’ hô doa ivé eunn nébeût peskédigou : hô binniga a réaz, hag é c’hourc’hémennaz hô rei d’ézhô.\n8. Hag é tebrjon̄t, hag hô doé a-walc’h, hag é kaschon̄t seiz kést leûn gan̄d ann tammou a ioa choumed enn hô dilerc’h.\n9. Hôgen eûz ar ré hô doa debret éz oa war-drô pevar mil dén : ha Jézuz hô c’hasaz-kuît.\n10. Ha râk-tâl ô piña enn eur vag gan̄d hé ziskibled, é teûaz é bro Dalmanuta.\n11. Hag ar Farizianed a zeûaz d’hé gavout, hag é téraoujon̄t ren̄daéla gan̄t-han̄ ; hag é c’houlenjon̄d digan̄t-han̄ évid hé dempti, da ziskouéza d’ézhô eunn arouéz-bennâg enn én̄v.\n12. Hag hén̄ oc’h huanadi a greiz hé galoun, a lavaraz : Pérag ann dûd-zé a c’houlenn eunn arouéz ? É-gwirionez hé lavarann d’é-hoc’h, pénaoz na vézô két rôed a arouéz d’ann dûd-zé.\n13. Hag ô véza ho lézet, é piñaz adarré enn eur vag, hag é tréménaz enn tu all d’al lagen.\n14. Hôgen ann diskibled hô doa an̄kounac’héet kémérout bara : ha n’ho doa néméd eur bara hép-kén er vâg.\n15. Ha Jézuz a réaz ar c’hélen-ma d’ézhô, ô lavarout : Likid évez, hag en em ziwallid out goell ar Farizianed, hag out Hérodez.\n16. Hag hî a venné hag a lavaré enn-hô ho-unan : Dré n’hon eûz két kéméred a vara eo.\n17. Hôgen Jézuz oc’h anaout kémen̄t-sé, a lavaraz d’ézhô : Pérâg é vennit-hu étré-z-hoc’h dré n’hoc’h eûz kéd a vara ? Ha na anavézit-hu, ha na boellit-hu nétrâ ? Hag éma c’hoaz hô kaloun enn dallen̄tez ?\n18. Ha daoulagad hoc’h eûs-hu hép gwélout ? Ha diskouarn hoc’h eûs-hu hep klevout ? Ha kolled eo ann évor gan-é-hoc’h ?\n19. Pa dorriz pemp bara évit pemp mil dén ; pét panerad dilerc’hiou hoc’h eûs-hu kaset gan-é-hoc’h ? Daouzég, émé-z-hô.\n23. Ha pa dorriz ar seiz bara évit pévar mil dén ; pét késtad dilerc’hiou hoc’h eûs-hu kaset gan-é-hoc’h ? Seiz, émé-z-hô.\n21. Hag hén̄ a lavaraz dézhô : Pénaoz éta na boellit-hu kéd ar péz a lavarann d’é-hoc’h ?\n22. Hag ô véza deûet é Belsaida, é oé kased d’ézhan̄ eunn dén dall, hag é pédjon̄d anézhan̄ da steki out-han̄.\n23. Hag ô véza kéméred dourn ann dén dall, é kasaz anézhan̄ er-méaz eûz ar vourc’h : hag ô véza tufet war hé zaoulagad, é savaz hé zaouarn war-n-ézhan̄, hag é c’houlennaz out-han̄ hag hen a wélé eunn dra-bennâg.\n24. Hag hé-man̄ a zellaz hag a lavaraz : Gwéloud a rann tûd hén̄vel out gwéz hag a valé.\n25. Neûzé Jézuz a lékéaz eur wéach all hé zaouarn war zaoulagad ann dén-zé ; hag é téraouaz gwélout, hag é oé paré, enn hévélep doaré ma wélaz splann pép-trâ.\n26. Neûzé é kasaz anézhan d’hé dî, ô lavarout : Kéa d’az tî : ha ma’z éz er vourc’h, na lavar ann dra-man̄ da zén.\n27. Ha Jézuz a iéaz ac’hanô gan̄d hé ziskibled, hag é teûaz er c’heriou war-drô Kézaréa-Filip : hag é-pâd é kerzen̄t é komzé oud hé ziskibled, ô lavarout : Piou a lavar ann dûd ounn-mé ?\n28. Hag hî a respoun̄taz hag a lavaraz dézhan̄ : Lôd a lavar oud Iann Vadézour, lôd all Éliaz, ha lôd all pénaoz oud hén̄vel ouc’h unan eûz ar broféded.\n29. Hôgen c’houi, émé-z-han̄, piou é livirit-hu ounn-mé ? Per a respoun̄taz hag a lavaraz d’ézhan̄ : Té eo ar C’hrist.\n40. Piou-bennâg en dévézô rôed da éva d’é-hoc’h eur wérennad dour em hanô : dré m’az oc’h d’ar C’hrist, é-gwirionez hel lavarann d’é-hoc’h, na gollô kéd hé c’hôbr.\n18. Ha Jézuz a lavaraz d’ézhan̄ : Pérâg am galvez-té mâd ? Doué hép-kén a zô mâd.\n41. Ha pa glevaz kémen̄t-man̄ ann dég all, é savaz droug enn-hô out Jakez ha Iann.\n42. Hôgen Jézuz ô véza hô galvet, a lavaraz d’ézhô : Gouzoud a rit pénaoz pennou ann dudou a aotrouni anézhô ; ha pénaoz hô frin̄sed a ziskouéz hô galloud war-n-ézhô.\n43. Hôgen na dlé két béza ével-sé étré-z-hoc’h : râg ann hini a fellô d’ézhan̄ béza brasoc’h, a vézô gwâz d’é-hoc’h :\n44. Hag ann hini a fellô d’ézhan̄ béza ar c’hen̄ta ac’hanoc’h, a vézô mével ann holl.\n45. Râk Mâb ann dén hé-unan né kéd deûet évit béza servichet, hôgen évit servicha, hag évit rei hé vuez évit dasprénadurez kalz a dûd.\n46. Neuzé é teûjon̄d da Jérikô, ha pa’z éaz-kuîd eûz a Jérikô, gan̄d hé ziskibled, ha kalz a dûd war hé lerc’h, eunn dén dall hanvet Bartimé, mâb da Dimé, péhini a ioa azézet war ann hen̄t évit goulenn ann aluzen,\n47. O véza klevet pénaoz é oa Jézuz a Nazaret, en em lékéaz da c’harmi, ha da lavarout : Jézuz, mâb David, az péz truez ouz-in.\n48. Ha meûr a hini a grôzé anézhan̄ évid hé lakaad da dével. Hôgen hén̄ a c’harmé c’hoaz kréoc’h, ô lavarout : Mâb David, az péz truez ouz-in.\n49. Ha Jézuz ô véza arzaouet a c’hourc’hémennaz hé c’hervel. Hag é c’halvjon̄d ann dén dall, ô lavaroud d’ézhan̄ : Kalounéka : saô, da c’hervel a râ.\n50. Hag hé-man̄ ô véza taoled hé zaé, a zilammaz hag a zeûaz da gavout Jézuz.\n51. Ha Jézuz a lavaraz d’ézhan̄ : Pétrâ a fell d’îd é rajenn évid-od ? Hag ann dén dall a lavaraz d’ézhan̄ : Aotrou, grâ ma wélinn.\n52. Ha Jézuz a lavaraz d’ézhan̄ : Kéa, da feiz en deûz da zavétéet : ha râk-tâl é wélaz, hag éz éaz war-lerc’h Jézuz enn hen̄t.\n1. Ha pa dôstajen̄d out Jéruzalem hag out Bétani, war-drô Ménez Olived, Jézuz a gasaz daou eûz hé ziskibled,\n2. Hag a lavaraz d’ézhô : Id d’ar vourc’h a zô râg-énep d’é-hoc’h ha kerken̄t ha ma viod éad enn-hi, é kéfot eunn azen iaouan̄k stâg, war béhini n’eo c’hoas piñed dén : distagit-hén̄, ha digasit-hén̄ d’in.\n3. Ha ma lavar eur ré d’é-hoc’h : Pérâg é rît-hu ann dra-zé ? Livirit pénaoz ann Aotrou en deûz ézomm anézhan̄ : ha râk-tâl é lézô hé gâs aman̄.\n4. Hag ô von̄t-kuît é kafchon̄t eunn azen iaouan̄k stâg é-tâl eunn ôr er-méaz enn eur c’hroas-hen̄t : hag é tistagchon̄d anézhan̄.\n5. Hag hiniennou eûz ar ré a ioa énô a lavaraz d’ézhô : Pérâg é tistagit-hu ann azen iaouan̄k-zé ?\n6. Ar ré-man̄ a lavaraz ével m’en doa gourc’hémennet Jézuz d’ézhô, hag hô lézchon̄t d’hé c’hâs gan̄t-hô.\n7. Hag é tigaschon̄d ann azen iaouan̄k da Jézuz ; hag é lékéjon̄d hô diḻad war-n-ézhan̄, ha Jézuz a biñaz war-n-ézhan̄.\n8. Hôgen eul lôd brâz a dûd a skiñaz ivé hô diḻad war ann hen̄t : ha lôd all a drouc’hé skourrou gwéz, hag hô skiñé war ann hen̄t.\n9. Ha ken ar ré a ioa a-raok, ken ar ré a ioa adrén̄, a grié, ô lavarout : Hosanna.\n10. Benniget ra vézô ann hini a zeû enn hanô ann Aotrou : Benniget ra vezô rouan̄télez hon tad David a zô tôst : Hosanna enn uc’héla eûz ann én̄vou.\n11. Hag ô véza éad é Jéruzalem, éz éaz d’ann templ : hag ô véza selled out pép-trâ, ével ma oa divézad, éz éaz da Vétani gan̄d ann daouzég abostol.\n12. Hag an̄trônôz pa zistrôen̄t eûz a Vétani, en doé naoun.\n13. Hag ô wéloud a bell eur wézen-fiez gôlôed a zeliou, é teûaz da wélout ma na gavché kéd eunn dra-bennâg enn-hi : ha pa oé tôst d’ézhi na gavaz nétrâ néméd deliou hep-kén : râk né oa kéd amzer ar fiez.\n14. Neûzé Jézuz a lavaraz d’ar wézen-fiez : Na zebrô bikenn dén frouez ac’hanôd ! Hag hé ziskibled a glevaz kémen̄t-sé.\n5. Eunn all a gasaz c’hoaz d’ézhô, hag é lazjon̄d anézhan̄. Kalz ré all a gasaz c’hoaz, hag hî a gannaz lôd, hag a lazaz lôd all.\n30. Karoud a rî ann Aotrou da Zoué a greiz da galoun, hag a greiz da spéred, hag a greiz da nerz. Hennez eo ar c’hen̄ta gourc’hémenn.\n10. Réd eo ivé é vé da gen̄ta prézéged ann Aviel dré ar béd holl.\n11. Ha pa viot kaset dira-z-hô, na vézit kéd é poan pénaoz é komsot : râk rôed é vézô d’é-hoc’h war ann heur pétrâ a lévérot. Râk né két c’houi a gomzô, hôgen ar Spéred-San̄tel.\n12. Hôgen ar breûr a rôi hé vreûr d’ar marô, hag ann tâd hé vâb : hag ar vugalé a zispac’hô oud hô zâd hag oud hô mamm, hag hô lakain̄t da vervel.\n13. Ha c’houi a vézô kaséet gan̄d ann holl enn abek d’am hanô. Hôgen néb a gen̄dalc’hô bétég ann divez, hen-nez a vézô salvet.\n14. Hôgen pa wélot pénaoz heûz ann disman̄tr a vézô el léac’h é péhini na dlé két béza : ra boellô néb a lenn ; neûzé ar ré a vézô é Judéa, éan̄t war ar ménésiou :\n15. Hag ann hini a vézô war ann dôen, na ziskennet két, évit kéméroud eunn dra eûz hé dî :\n16. Hag ann hini a vézô er park, na zistrôet két évit kéméroud hé zaé.\n17. Hôgen gwa ar gragez vrazez hag ar magérézed enn deisiou-zé.\n18. Pédid éta évit na c’hoarvézô két kémen̄t-sé é-pâd ar goan̄.\n19. Râk en̄krez ann deisiou-zé a vézô ker braz, na vézô két bét gwélet ann hévélep, abaoé derou ar béd krouet gan̄d Doué bété neûzé, ha na vézô bikenn.\n20. Ha ma na vé két bét diverréet gan̄d ann Aotrou ann deisiou-zé, na vijé két salved eunn dén : hôgen enn abek d’ar ré zilennet, en deûz diverréed ann deisiou-zé.\n21. Ha neûzé ma lavar d’é-hoc’h eur ré-bennâg : Chétu éma ar C’hrist aman̄, pé ahon̄t, na grédit két.\n22. Râk sével a rai fals-kristed ha fals-proféded : hag é rôin̄t arwésiou ha burzudou, évit touella, mar d-eo galluz, ar ré zilennet hô-unan.\n23. Ha c’houi likid évez : chétu em eûz diouganet pép trâ d’é-hoc’h.\n24. Hôgen goudé en̄krez ann deisiou-zé, ann héol a dévalai, hag al loar na rôi kéd hé goulou :\n25. Hag ar stéred a gouézô eûz ann én̄v, ha nersou ann én̄vou a vézô kéflusket.\n26. Ha neûzé é vézô gwélet Mâb ann dén ô ton̄t war ar goabrou gan̄d eunn ners, hag eur veûrdez vrâz.\n27. Hag é kasô hé élez, péré a zastumô ar ré-zilennet gan̄t-han̄ eûz ar pevar avel, adalek penn ann douar bété penn ann én̄v.\n28. Hôgen deskid eur barabolen diwar-benn eur wézen-fiez. Pa vez téner hé skourrou, ha pa vez savet hé deliou, é ouzoc’h pénaoz eo tôst ann han̄v :\n29. Ével-sé ivé c’houi pa wélot kémen̄t-sé holl, gwézit pénaoz éma tôst, hag oud ann ôr.\n30. É-gwirionez hel lavarann d’é-hoc’h, pénaoz na dréménô kéd ar wenn-man̄, kén na vézô sévénet kémen̄t-sé.\n31. Ann én̄v hag ann douar a ia é-biou, hôgen va geriou na dréménin̄t két.\n32. Hôgen dén na oar ann deiz-zé nag ann heur, nag Élez ann én̄v, nag ar Mâb, hôgen ann Tâd hép-kén.\n33. Likid evez, choumid dihun. Ha pédit, râk na ouzoc’h két peûr é teûi ann amzer-zé.\n34. Béz’ é vézô ével eunn dén, péhini ô véza éad enn-hen̄t a lez hé di, hag a rô da bép-hini eûz hé vévellou al labour en deûz da ôber, hag a c’hourc’hémenn da néb a zô oud ann ôr choum dihun.\n35. Choumid dihun éta, (râk na ouzoc’h két peur é teûi mestr ann tî ; da bardaez, pé da han̄ter-nôz, pé da gân ar c’hiḻek, pé d’ar min̄tin),\n36. Gan̄d aoun na zeûfé enn-eunn-taol, ha n’hô kafché kousket.\n37. Hôgen ar péz a lavarann d’é-hoc’h, a lavarann da béb unan : Choumid dihun.\n1. Hôgen édo ar Pask ha gouél ar bara dic’hoell da benn daou zervez : ha Prin̄sed ar véleien, hag ar Skribed a glaské ann doaré da gémérout Jézuz dré ijin, ha d’hé lakaad d’ar marô.\n28. Hogen goudé ma vézinn savet a varô da véô, é tiaroginn ac’hanoc’h é Galiléa.\n29. Ha Per a lavaraz d’ézhan̄ : Ha pa vijez eunn darvoud a wall-skouér évid ann holl, na vézi bikenn eur wall-skouér évid-oun.\n30. Ha Jézuz a lavaraz d’ézhan̄ : É-gwirionez hel lavarann d’îd, pénaoz te da-unan enn nôz-man̄, abarz m’en dévézô diou wéach kanet ar c’hiḻek, em dinac’hi teir gwéach.\n31. Hôgen hen̄ a lavaré kréoc’h c’hoaz : Ha pa vé réd d’in mervel gan-éz, n’az tinac’hinn ket. Hag ar ré all holl a lavaraz ével-t-han̄.\n32. Neûzé é teûjon̄d enn eul léac’h a c’halved Jetsémani. Ha Jézuz a lavaraz d’hé ziskibled : Azézid aman̄ en̄dra ma pédinn.\n33. Hag é kéméraz gan̄t-han̄ Per, ha Jakez, ha lann : hag é téraouaz kaoud aoun ; ha béza glac’haret.\n34. Hag é lavaraz d’ézhô : Trist eo va éné bétég ar marô : choumid aman̄, ha beḻit.\n35. Hag ô von̄d eunn nébeût pelloc’h, en em strin̄kaz war hé c’hénou d’ann douar ; hag é pédaz m’az ajé, mar bije gallet, ann heur-zé é-biou d’ézhan̄.\n36. Hag é lavaraz : Abba, va Zâd, pép trâ a zô gallouduz d’îd, pella diouz-in ar c’halir-zé ; koulskoudé na vézet két gréat hervez va ioul, hôgen hervez da hini.\n37. Hag hen̄ a zeûaz, hag a gavaz hé ziskibled kousket. Hag é lavaraz da Ber : Simon, ha kousked oud ? Ha n’éc’h eûz két gellet beḻia eunn heur ?\n38. Beḻit, ha pédit évit na viot két temptet. Râg ar spéred a zô téar, hogen ar c’hîg a zô gwân.\n39. Mon̄d a réaz adarré, hag é pédaz ô lavarout ann hévélep geriou.\n40. Hag ô véza distrôet, hô c’havaz c’hoaz kousket (rag hô daoulagad a ioa bec’hiet), ha na wien̄t pétrâ da lavaroud d’ézhan̄.\n41. Hag é teûaz évid ann tréde gwéach ; hag é lavaraz d’ézhô : Kouskit bréma hag arzaôit. A-walc’h eo : deued eo ann heûr ; chétu Mâb ann dén a ia da véza lékéad étré daouarn ar béc’herien.\n42. Savit, ha déomp. Chétu éma tôst ann hini a dlé va gwerza.\n43. Komza a réa c’hoaz, ha chétu Iuzaz Iskariot, unan eûz ann daouzek, a zeûaz, ha gan̄t-han̄ eul lôd brâz a dûd gan̄t klezeier ha bisier, péré a ioa kaset gan̄t Pennou ar véleien, gan̄d ar Skribed, ha gan̄d ann Hénaoured.\n44. Hôgen ann hini a werzaz anézhan̄ en doa rôed d’ézhô eunn arwéz, ô lavarout : Ann hini a bokinn d’ézhan̄, hen-nez eo, dalc’hit-hén̄ mâd.\n45. Ha râk-tâl é tôstaaz ouc’h Jézuz, hag é lavaraz : Béz iac’h, Mestr ; hag é pokaz d’ézhân̄.\n46. Hag ar ré-man̄ a lékéaz hô daouarn war-n-ezhan̄, hag a zalc’haz anézhan̄.\n47. Hôgen unan eûz ar ré a ioa gan̄t Jézuz, a dennaz hé glézé, a skôaz gan̄t mével Prin̄s ar veleien, hag a drouc’haz hé skouarn d’ézhan̄.\n48. Ha Jézuz a lavaras d’ézhô : Deûed oc’h gan̄t klézeier ha gan̄t bisier évit kregi enn-oun, é-c’hîz ma venn eul laer.\n49. Bemdéz é oann enn hô touez ô teski enn templ, ha n’hoc’h eûz két va c’héméret. Hôgen réd eo ma vijé sévéned ar Skrituriou.\n50. Neûzé hé ziskibled ô véza hé lézet holl, a dec’haz-kuit.\n51. Hôgen béz’ éz oa eunn dén-iaouan̄k péhini a heûḻé anézhan̄, gôlôet hép-kén gan̄d eul liénen war hé gorf noaz : hag é krogjon̄d enn-han̄.\n52. Hôgen hén̄ ô véza laosket hé liénen, a dec’haz-kuît enn noaz eûz hô daouarn.\n53. Hag ar ré-man̄ a gasaz Jézuz da dî Prin̄s ar véleien, é péléac’h é oa strollet ann holl Véleien, hag ar Skribed, hag ann Hénaoured.\n54. Hôgen Per a heûḻaz anézhan a-bell, bétég é léz Prin̄s ar véleien : hag éc’h azézaz é-touez ar mévellou, hag é tommé.\n55. Koulskoudé Prin̄sed ar véleien, hag ann holl Alierien a glaské eunn desténi a-énep Jézuz, évid hé lakaad d’ar marô ; ha na gaven̄t két.\n10. Râg gouzoud a réa pénaoz dré érez oa é oa bét lékéat étré hé zaouarn gan̄t Prin̄sed ar véleien.\n11. Hôgen ar véleien a gen̄traoué ar bobl, évit ma c’houlennfen̄t ma vé laosket ken̄toc’h d’ézhô Barabbaz.\n12. Ha Pilat a respoun̄taz, hag a lavaraz c’hoaz d’ézhô : Pétrâ éta a fell d’é-hoc’h é rajenn eûz a roué ar Iuzevien ?\n13. Hag hî a griaz adarré : Stâg-hén̄ ouc’h ar groaz.\n14. Hôgen Pilat a lavaraz d’ézhô : Pé zroug éta en deûz-hén̄ gréat ? Hag hî a grié kréoc’h : Stâg-hén̄ ouc’h ar groaz.\n15. Ha Pilat péhini a fellé d’ézhan̄ héta d’ar bobl, a laoskaz d’ézhô Barabbaz, ha goudé béza lékéat skourjéza Jézuz, é lékéaz anézhan̄ étré hô daouarn évit béza staget ouc’h ar groaz.\n16. Neûzé ar soudarded a gasaz anézhan̄ é léz ar varn, hag a strollaz war hé drô ann holl vrézélidi.\n17. Hag ô véza lékéat war hé gein eur van̄tel tané, é lékéjon̄t war hé benn eur gurunen spern gwéet.\n18. Hag é téraoujon̄t pléga hô glîn dira-z-han̄, ô lavarout : Dématîd, roué ar Iuzevien.\n19. Hag hî a skôé war hé benn gan̄d eur gorsen, hag é skôpen̄t out-han̄, hag ô taoulina, ec’h azeûlen̄t anézhan̄.\n20. Ha goudé béza gréat goab anézhan̄, é tennjon̄d ar van̄tel tané diwar-n-ézhan̄, hag ô véza hé wisket gan̄d hé ziḻad hé-unan, é kaschon̄d anézhan̄ évid hé lakaad oud ar groaz.\n21. Hag ô véza kavet eunn dén eûz a Ziren hanvet Simon, tâd Aleksan̄dr ha Rufuz, péhini a dréméné dré énô, ô ton̄d eûz hé vaner, é rédijon̄d anézhan̄ da zougen kroaz Jézuz.\n22. Hag é kaschon̄d anézhan̄ enn eul léac’h hanvet Golgota, da lavaroud eo, léac’h ar C’halvar.\n23. Hag é rôjon̄d dézhan̄ da éva gwîn gan̄t mirr mesket gan̄t-han̄ : ha na évaz kéd anézhan̄.\n24. Ha goudé m’hô doa hé staged ouc’h ar groaz, é rannjon̄d hé ziḻad, hag hô lékéjon̄d d’ann darvoud, évit gouzout pé lôd a zigouésché da bép ini.\n25. Édo ann trédé heur ; pa oé staget ouc’h ar groaz.\n26. Hag é oé skrivet out-hi ann abek eûz hé varnédigez ével-henn : ROUÉ AR IUZEVIEN.\n27. Neûzé é oé lékéad oud ar groaz gan̄t-han̄ daou laer, unan war ann dourn déou, hag eunn all war ann dourn kleiz.\n28. Hag ével-sé é oé sevénet ar Skritur, pa lavar : Gan̄d ann dûd fall eo bét nivéret.\n29. Hag ar ré a dréméné a zrouk-pédé gan̄t-han̄, enn eur heja hô fenn, hag ô lavarout : Té péhini a zisman̄tr templ Doué, hag hen sav a nevez a-benn tri deiz,\n30. En em zavété da-unan, ha diskenn eûz ar groaz.\n31. Prin̄sed ar véleien hag ar Skribed a réa ivé goab anézhan̄, hag a lavaré étré-z-hô : Ar ré all en deûz savétéet, ha na hell kéd en em zavétei hé-unan.\n32. Diskennet bréma eûz ar groaz ar C’hrist, Roué Israel, évit ma wélimp ha ma krédimp. Ar ré a ioa staget out péb a groaz gan̄t-han̄, a gunuc’hé ivé anézhan̄.\n33. Hôgen adaleg ar c’houec’hved heur bétég ann naved, é oé gôlôed ann douar holl a dévalien.\n34. Ha d’ann naved heur, Jézuz a c’harmaz gan̄d eur vouéz gré, ô lavarout : Éloi, Éloi, lamma sabaktani ? da lavaroud eo, va Doué, va Doué, pérâg éc’h eûz-dé va dilézet ?\n35. Hag hiniennou eûz ar ré a ioa énô hag a glévé anézhan̄, a lavaré : Chétu é c’halv Éliaz.\n36. Hôgen unan anézhô a rédas ; hag ô véza leûniet eur spoué gan̄t gwîn egr, hé lékéaz é penn eur gorsen, hag hé rôaz d’ézhan̄ da éva, ô lavarout : List, gwélomp mar teûi Éliaz d’hé denna alesé.\n37. Neûzé Jézuz ô c’harmi gan̄d eur vouéz gré, a varvaz (M).\n38. Ha gwél ann templ a rogaz é diou gévren, adaleg al lein bétég ar gwéled.\n39. Hôgen ar C’han̄téner a ioa énô dira-z-han̄, ô wélout pénaoz é oa marô ô c’harmi ével-sé, a lavaraz : Ann dén-man̄ évit-gwîr a ioa Mâb Doué.\n17. Hogen ann arwésiou-man̄ a heuliô ar ré a grédô : em hanô é kasin̄t-kuîd ann diaoulou ; iézou nevez a gomzin̄t :\n18. Ann aéred a gémérin̄t ; ha mar évon̄t eunn dra-bennâg a varvel, na rai kéd a zrouk d’ézhô : astenna a rain̄d hô daouarn war ar ré glan̄v, hag ar ré-man̄ a vézô paré.\n19. Goudé m’en doé ann Aotrou Jézuz lavaret kémen̄t-sé d’ézhô, é piñaz enn én̄v, é péléac’h éma azezet enn tu déou da Zoué.\n20. Hag hî a iéaz-kuîd ac’hanô hag a brézégaz dré-holl, ann Aotrou ô ken-ôber gan̄t-hô hag ô sévéni d’hé c’hér gan̄d ann arwésiou a heûlié anézhan̄.\nAdtapet diwar « https://br.wikisource.org/w/index.php?title=Bibl/Aviel_S._Vark&oldid=66362 »


E-kreiz hor prantad gouelioù "Douar Alre gouel bemdez 2016" - Ti Douar Alre\n1 Du 2016\nE-kreiz hor prantad gouelioù "Douar Alre gouel bemdez 2016"\nSetu-ni en em gavet e-kreiz hor prantad gouelioù "Douar Alre Gouel Bemdez 2016". A-hed an tennad kentañ hon eus bet tro da welet tro da welet abadennoù a bep seurt, re vras ha re bihanoc'h. E pep lec'h eh eus bet gwelet tud ; e pep lec'h eh eus bet klasket o degemer a-feson ha roiñ dezhe dudi, plijadur, gouiziegezh. A-fet an degouezhioù savet genomp-ni, get Ti Douar Alre enta en e-unan pe e-ser un emglev get ur gevredigezh pe un aozadur arall, e karahen menegiñ sonadeg Youn Kamm (tro 250 den er sal ; brav, ur bam !), Enez al legumaj (ur pezh e brezhoneg c'hoariet dirak 150 den, ha niverus ar vugale en o mesk), un devezh kendiviz (get ur 100 den bennak) e ti Kendalc'h, ur filaj e brezhoneg e mirdi Sentegan, atelieroù troet àr an arzoù nevez e Ti Hanok, abadennoù tañvad ar yezh...\nAn eil tennad a zo doc'h hor gortoz bremañ, atav ken liesseurt an danvez ha ken strewet an emgavioù dre zDouar Alre : baleadennoù, sonerezh, c'hoariva, levrioù, atelieroù... Er gwelet a rer en ur vonet dre ar c'haier program pe àr al lec'hienn-mañ. Erbat e vo neoazh disoñjal emgavioù èl Darempred (ur gartenn wenn roet da vBruno Le Berre) d'ar sadorn 12 ha Devezh ar vugale, d'ar gwener 18 a viz Du e Mendon.\nTro hor bo enta d'en em welet c'hoazh edan berr àr hentoù Douar Alre Gouel Bemdez.


Tren hobregonet - Wikipedia\nKanolierezh tren treset gant Frank Leslie en Illustrated Newspaper e 1861. E-pad ar Brezel diabarzh stadunanat e oa diazez al linennoù tren ha ret e oa difenn al labourerien rak tagadennoù an enebourien.\nAn trenioù hobregonet a zo trenioù gwarezet gant un hobregon. An trenioù-se a zo savet alies gant un tren met ouzhpenn-se bagonioù gant armoù evel kanolioù ha mindrailherezioù. Implijet e oant bet dreist-holl e fin an XIXvet hag e-pad an XXvet kantved. Bez e oant bet d'ar mare-se un araokadenn a-fed fiñval un nerzh tagañ pe difenn kreñv ha bliv etrezek ul lec'h stourm. Darn eus ar broioù zo paouezet gant o implij dre ma oa aesoc'h tremen dre an hentoù rak gwellaet e oa bet kalz ar c'harbedoù hent. Al linennoù tren a oa aes da derriñ, ar pezh a oa ur poent fall evit an trenioù hobregonet. Aes e oa ivez tagañ anezho eus an aer. Kevredad Rusia en deus implijet anezho memestra e-pad an Eil brezel Tchetchen (1999–2009).\nSoudarded eus ar Wehrmacht o poziñ dirak distruj an tren hobregonet polonat Niverenn 13, lesanvet "Jeneral Sosnkowski", d'an 22 a viz Gwengolo 1939. Er memes devezh, Adolf Hitler en doa gweladennet an tren hobregonet distrujet. Ur vombezenn 250 kg a oa bet stlapet gant ur Ju 87.\nAdtapet diwar « https://br.wikipedia.org/w/index.php?title=Tren_hobregonet&oldid=1857206 »\nKemmoù diwezhañ degaset d'ar bajenn-mañ d'an 20 Du 2019, da 19:10.


Pajenn:Ar Floc'h - Deuz ar garantez d'ar maro - Ar Bobl, 1909.djvu/9 - Wikimammenn\nPajenn:Ar Floc'h - Deuz ar garantez d'ar maro - Ar Bobl, 1909.djvu/9\nRomant gazeten AR BOBL 9\nX. — Kasoni al lez-vam\nEun nebeud deveziou goude, an itron Kerzuliek (leshanvet Clamort) a lavaraz ar c’homzou-ma d’e fried :\n— « Gwelloc’h eo did, Alphons, mont d’ober eun dro da Vellak, evit gwelet ha trugarekaat an dud о deuz savet hor merc’hik Gwennola, an dra-ze a rai kalz a blijadur d’ezo, a zinec’ho o spered, rak evit c’hoaz, oun zur, n’ouzont ket petra eo deut da veza ar bugel a gwittaaz anezo brema zo eur miz. »\n— « Gwir a leverez, Heloïse, ha senti а rin ouzid.\nIa, ezom em euz da welet an dud ze oll, da drugarekaat anezo deuz ar vadelez о deuz bet evidomp o sevel hor merc’hik muia-karet.\nD’al lun vintin, an aotrou Herry a gemeraz evit an eil gwech penn an hent evit mont da Vellak, hag eiz devez e vezo oc’h ober e dro.\nEn devez warlerc’h, d’ar meurz da beder heur deuz ar mintin, an itron a ioa war zao о tihuna an daou vevel hag an diou vatez.\nPa oant dihunet, e lavaraz d’ezho en em renta ebarz ar zal vraz d’an traon, el leac’h ma tlie komz gantho.\nD’an taol a beder heur hanter, an itron, krenv e mouez ha tan ar gasoni [en] e c’halon, a lavaraz neuze d’ar metejen ar c’homzou-ma.\n« Selaouit, va zud, eun dra hag a rankfoc’h ober, kousto pe gousto, pe ar maro a zo tost d’eoc’h :\nAr plac’h a zo digouezet en hor maner n’eo nemed eur zorserez, eur gaouiadez hag e deuz c’hoant da gaout perz el loden vrasa deuz danvez va bugale…\nBremaik eta c’houi a zerro oll doriou ar maner, ha goude e tennfec’h deuz ar c’hraou ar pevar marc’h a jom ennhan, hag e stagfoc’h anezho, daou ouz he diwesker, ha daou ouz ho divrec’h, ha pa lavarin d’eoc’h : araok ! touchit d’ar c’hezek, evit ma vezo great mel deuz eskern ar zorserez-ze.\nAdtapet diwar « https://br.wikisource.org/w/index.php?title=Pajenn:Ar_Floc%27h_-_Deuz_ar_garantez_d%27ar_maro_-_Ar_Bobl,_1909.djvu/9&oldid=156529 »\nKemmoù diwezhañ degaset d'ar bajenn-mañ d'an 6 Meu 2020, da 14:12.


Mariamne pe Mariamme (Μαριάμνη, Μαριάμμη) a zo stumm gregach an anv hebreek Mariam pe Miriam.\nΜαριάμη (Mariame) eo skrivet gant Josephus; en embannadurioù e lenner Μαριάμμη/Mariamme, gant daou m. Diwezhatoc'h e troas da Mariamne, ar stumm a vremañ. En hebreeg eo מִרְיָם / Miriam, evel er Bibl: Miriam eo anv c'hoar Moizez hag Aaron.\nMariamne Iañ, pried da Herodez Veur, e bried kentañ\nMariamne II, pried da Herodez Veur, e drede pried\nMariamne III, merc'h-vihan da Herodez Veur\nMariamne IV, merc'h-vihan da Herodez Veur\nMariamne V, merc'h da Herodez Agrippa Iañ\nAdtapet diwar « https://br.wikipedia.org/w/index.php?title=Mariamne&oldid=1616463 »\nKemmoù diwezhañ degaset d'ar bajenn-mañ d'an 31 Gen 2015, da 08:59.